په‌پووله‌کان به براوه‌کانی فیستیڤاڵی نێونه‌ته‌وه‌یی فیلمه‌کانی منداڵان پێشکه‌ش کرا – Dengekan\nپه‌پووله‌کان به براوه‌کانی فیستیڤاڵی نێونه‌ته‌وه‌یی فیلمه‌کانی منداڵان پێشکه‌ش کرا\nbyDenegkan\tSeptember 19, 2019\tCinema, General\nمەنووچێهر جیهانی ـ سی‌ودووهەمین خولی فیستیڤاڵی نێونه‌ته‌وه‌یی فیلمه‌کانی منداڵان و مێرمنداڵانی ئێران گه‌یشته وێستگه‌ی کۆتایی و براوه‌کانی خۆی ناسی.\nبه پێی راپۆڕتی لێژنه‌ی په‌یوه‌ندییه‌کان و راگه‌یاندنی سی‌ودووهه‌مین خولی فیستیڤاڵی نێونه‌ته‌وه‌یی فیلمه‌کانی منداڵان و مێرمنداڵانی ئێران، رێوڕه‌سمی کۆتایی سی‌ودووهه‌مین خولی فیستیڤاڵی نێونه‌ته‌وه‌یی فیلمه‌کانی منداڵان و مێرمنداڵانی ئێران له هۆڵی کۆبوونه‌وه‌کانی په‌ردیسی سینه‌مایی سیتی سه‌نته‌ر له شاری ئیسفه‌هان به‌ڕێوه‌چوو.\nله رێوڕه‌سمی کۆتاییدا “حوسێن ئینتزامی” سه‌رۆکی رێکخراوی سینه‌مایی، “عه‌له‌یڕه‌زا تابێش” ده‌بیری فیستیڤاڵ، “عه‌لیڕه‌زا ره‌زاداد” راوێژکاری باڵای رێکخراوی سینه‌مایی، “سه‌یدمحه‌مه‌د مێهدی ته‌باته‌بایی نیژاد” جێگری چاودێری و هه‌ڵسه‌نگاندنی رێکخراوی سینه‌مایی، “حه‌بیب ئیل به‌یگی” راوێژکاری ده‌بیری فیستیڤاڵ، “قودره‌توڵڵا نه‌ورۆزی” شاره‌وانی ئیسفه‌هان، “عه‌باس ره‌زایی” پارێزگاری ئیسفه‌هان، “محه‌مه‌دعه‌لی ئه‌نساری” به‌ڕێوه‌به‌ری گشتی فه‌رهه‌نگ و ئیرشادی ئیسلامی پارێزگای ئیسفه‌هان، به‌ڕێوه‌به‌رانی به‌شه جۆراوجۆره‌کانی فیستیڤاڵ، نوێنه‌ری یوونیسێف له ئێران، “مه‌عسوومه ئیبتکار” جێگری سه‌رۆک کۆمار، “ئیره‌ج ته‌هماسب” ، “مه‌هدی جه‌عفه‌ری” ، “ساره به‌یات” ، “سوهه‌یل موه‌فه‌ق” ، “نادره تورکمانی” ، “حامید جه‌عفه‌ری” ، “بیژه‌ن بیره‌نگ” ، “جیهانبه‌خش سوڵتانی” و چه‌ندین که‌سایه‌تی هونه‌ریی دیکه ئاماده بوون. \nله سه‌ره‌تای ئه‌م رێوڕه‌سمه‌دا که “محه‌مه‌د سلووکی” پێشکه‌شکاری داڕێژه بوو، یادی دوو سینه‌ماکاری تازه کۆچکردووی ئێران، “داریووش ئه‌سه‌دزاده” ئه‌کته‌ری ناسراوی پێشه‌نگ و به‌ئه‌زموونی کرماشانی و “محه‌مه‌د شه‌ره‌فه‌دین” وێنه‌هه‌ڵگری لاوی سینه‌ما به‌رز راگیرا.\nدوای په‌خش کردنه‌وه‌ی کلیپێک سه‌باره‌ت به به‌شه جۆراوجۆره‌کانی سی‌ودووهەمین خولی فیستیڤاڵی نێونه‌ته‌وه‌یی فیلمه‌کانی منداڵان و مێرمنداڵانی ئێران، “قودره‌توڵڵا نه‌ورۆزی” شاره‌وانی ئیسفه‌هان گوتی: له خولی سی‌ودووهەمی فیستیڤاڵدا منداڵان و مێرمنداڵان له هه‌موو به‌شه‌کانی فیستیڤاڵه‌که‌دا ده‌ورێکی چالاکیان هه‌بوو که تێیدا هاوبه‌شییان ده‌کرد و 25 په‌یامنێر و 32 ناوبژیوان له نێوان خوازیاراندا له دوای تێپه‌راندنی چه‌ندین قۆناغ هه‌ڵبژێردراون و له ماوه‌ی به‌ڕێوه‌چوونی فیستیڤاڵدا ده‌ورێکی هاوبه‌ش بوونی یه‌کجار به‌رزیان ده‌گێڕا. په‌ردیسی سینه‌ما هونه‌ری ئیسفه‌هان به 3200 سه‌نده‌ڵی هه‌موو شه‌وێک فیلمی تێدا نمایش ده‌کرا و کۆڵانی فه‌رهه‌نگیی چوارباغ ئه‌مساڵ زۆر قه‌ره‌باڵغ بوو، که‌ره‌سته‌ی سینه‌مای گه‌ڕۆک له ناوچه هه‌ژاره‌کانی ئه‌م شاره کارێکی کرد که منداڵانی شوێنه بێ به‌شه‌کانی شاره‌که فیلمه‌کانی ئه‌م فیستیڤاڵه ببینن. فیستیڤاڵی ئه‌مساڵ توانی ده‌ستکه‌وت گه‌لی دیپلۆماتیکی زۆری هه‌بێت. هه‌ڵبژارده‌ی فیلمه‌کانی ئه‌م رووداوه هونه‌رییه بۆ 34 شوێنی وڵاتی ئێران رۆیشت و زیاتر له 100 داڕێژه و نمایشی فیلم له ناوچه جۆراوجۆره‌کان و هه‌روه‌ها له شوێنه سێڵاو لێدراوه‌کان بۆ منداڵان نمایش کرا.\nشاره‌وانی ئیسفه‌هان گوتی: له پۆسته‌ری فیستیڤاڵه‌که‌دا وێنه‌ی پێنج منداڵ نه‌خشێندراوه به ره‌گه‌زه‌کانی جۆراجۆر که نیشانده‌ری گفتوگۆی نێوان چین و توێژه که‌مینه‌کان و هه‌موو ره‌گه‌زه‌کانه. باڵیۆزه‌کانی 28 وڵاتی جیهان ئه‌مساڵ له شاری ئیسفه‌هان ئاماده بوون، فیستیڤاڵه‌که کارکردێکی کۆمه‌ڵایه‌تی به‌رزی هه‌بوو، ئابووری هونه‌ر و ئابووریی سینه‌ما له‌م فیستیڤاڵه‌دا زۆر به‌هێز کرا، رێککه‌وتننامه‌ی هاوکاری له نێوان ئێران، رووسیا و کۆریای باشوور له بواری سینه‌ماییدا واژۆ کرا و بڕیار درا که چه‌ند که‌س له به‌رپرسانی بازاڕی فیلم که له ئاستی دونیادا تواناییان هه‌یه بێن بۆ ئیسفه‌هان و له بواری ئاڵوگۆڕه‌کانی سینه‌ماییدا بۆ فیلم چیکردن ئێمه هاوڕێیه‌تی بکه‌ن. ئه‌م فیستیڤاڵه دوو ساڵه که به میواندارێتی ئیسفه‌هان بۆته هه‌میشه‌یی و ئه‌مه رووداوێکی هه‌میشه‌ییه؛ ئه‌م فیستیڤاڵه قوتابخانه‌ی فیلمسازی و یانه‌ی بینه‌ر و به‌رده‌نگه‌کان داده‌مه‌زرێنێت و رێگاکه له درێژه‌ی ساڵدا بۆ سینه‌ماکاران ئاماده و هه‌موار ده‌کات. ئه‌م فیستیڤاڵه توانی له ئیسفه‌هان شادی و جۆش و خرۆش بخاته نێو خه‌ڵکی شار و بنه‌ماڵه‌کان و یه‌کگرتن و پێکه‌وه‌بوونی نه‌ته‌وه‌یی زیاتر بکات.\nدواتر له یه‌که‌مین به‌شی هه‌ڵبژێردراوانی فیستیڤاڵدا، ناوی براوه‌کانی به‌شی وێب سێری راگه‌یه‌ندرا که “ئه‌مین حه‌ق شناس” و “موژده له‌واسانی” بۆ پیشکه‌ش کردنی خه‌ڵاته‌کانی ئه‌م به‌شه هاتنه سه‌ر شانۆ.\nخه‌ڵاتی وێب سێری له به‌شی که‌سب و کار و پیشه به “کیان قاسم پوور” بۆ فیلمی “ئۆزیا” پێشکه‌ش کرا.\nدیپلۆمای شانازی به‌شی که‌سب و پیشه و کار به “گوڵنووش شه‌ریفی” بۆ فیلمی “ماڵئاوا هه‌یولا” پێشکه‌ش کرا.\nهه‌روه‌ها دیپلۆمای شانازی داهێنانی هونه‌ری به “پێژمان مالمیر” بۆ فیلمی “که‌له شکه‌م،\nشکه‌م که‌له” پێشکه‌ش کرا.\nله به‌شی دواتردا نۆبه‌ی پێشکه‌ش کردنی خه‌ڵاتی ناوه‌ندی په‌ره‌پێدانی سینه‌مای منداڵ گه‌یشت و بۆ پێشکه‌ش کردنی ئه‌م خه‌ڵاته سینه‌ماکاری کرماشانی “پووران دره‌خشه‌نده” و “بیژه‌ن بیره‌نگ” و “داریووش بابائیان” هاتنه سه‌ر شانۆ، له‌م به‌شه‌دا دیپلۆمای شانازی ناوه‌ندی په‌ره‌پێدانی سینه‌مای منداڵ به “ئه‌میرحوسێن قه‌هرایی” بۆ ده‌رهێنانی فیلمی “بازیۆو” پێشکه‌ش کرا.\nهه‌روه‌ها راگه‌یه‌ندرا که له‌م به‌شه‌دا رێزگرتنی تایبه‌ت بۆ فیلمی “تۆرنا2” له‌به‌ر چاو گیراوه، به‌ڵام به هۆی ئاماده‌بوونی “سه‌یدجه‌واد هاشمی” له ده‌سته‌ی ناوبژیواندا، ئه‌م\nفیلمه له به‌شی رکابه‌ری چووه ده‌ره‌وه.\nله به‌شی پێشکه‌ش کردنی خه‌ڵاتی “زاون قۆکسیان” ره‌خنه‌گری کۆچکردووی سینه‌ما، دیپلۆمای شانازی زاون به “مایکل شرێر” بۆ فیلمی “سیحربازی چکۆله” به‌خشرا.\nله به‌شی خه‌ڵاته‌کانی به‌شی ناوبژیوانیی منداڵان و مێرمنداڵانی ئێران سه‌ره‌تا راگه‌یه‌ندراوی ده‌سته‌ی ناوبژیوانی ئه‌م به‌شه خوێندرایه‌وه. په‌پووله‌ی زێڕینی باشترین فیلمی منداڵ به “حه‌میدڕه‌زا قوتبی” بۆ فیلمی “شه‌مه‌نده‌فه‌ری ئه‌و شه‌وه” پێشكه‌ش کرا و “بابه‌ک نه‌بی زاده” بۆ فیلمی “ئوقیانوسی پشت په‌نجه‌ره” په‌پووله‌ی زێڕینی باشترین فیلمی مێرمنداڵانی بۆ خۆی مسۆگه‌ر کرد.\nله به‌شی کێبڕکێی سینه‌مای نێونه‌ته‌ه‌ییدا، سه‌ره‌تا کلیپی ناساندنی به‌شی سیفێژ په‌خش کرایه‌وه و ئه‌ندامانی ده‌سته‌ی ناوبژیوانی ئه‌م به‌شه پێکهاتوو له دراگان میلینکۆویچ فیمۆن و محه‌مه‌د به‌خشی بۆ پێشکه‌ش کردنی خه‌ڵاته‌کانی ئه‌م به‌شه هاتنه سه‌ر شانۆ و خه‌ڵاتی تایبه‌تی سیفێژ به فیلمی “شاهینه‌کان” له به‌رهه‌مهێنانی “ئانا وه‌گدیس گیسلدۆتر” و “تۆرهالو گۆنارسۆن” پێشکه‌ش کرا.\n“مه‌ندیپ ئیرایان” سه‌رۆکی یوونیسێف له ئێران و شاندی هاوڕێی له ناوبژیوانیدا بۆ پێشکه‌ش کردنی خه‌ڵاته‌کانی یوونیسێف هاتنه سه‌ر شانۆ و له‌م به‌شه‌دا له ئه‌کته‌ری کچی منداڵ “ئایلین ره‌شیدیان” بۆ ده‌ورگێڕان له فیلمی “شه‌مه‌نده‌فه‌ری ئه‌و شه‌وه” رێز گیرا، هه‌روه‌ها له “لیدا فه‌زلی” ده‌رهێنه‌ری ئه‌نیمه‌یشێنی “ئه‌م لا و ئه‌و لا” رێز گیرا. هه‌روه‌ها خه‌ڵاتی سه‌ره‌کی یوونیسێف به “بابه‌ک نه‌بی زاده” بۆ فیلمی “ئوقیانووسی پشت په‌نجه‌ره” پێشکه‌ش کرا.\nله درێژه‌دا نۆبه‌ی پێشکه‌ش کردنی خه‌ڵاته‌کانی لێژنه‌ی ناوبژیوانانی منداڵ و مێرمنداڵی به‌شی نێونه‌ته‌وه‌یی گه‌یشت و ئه‌ندامانی ده‌سته‌ی ناوبژیوان هاتنه سه‌ر شانۆ که بۆ یه‌که‌مین جار دوو منداڵی کورد له هه‌رێمی کوردستان به ناوه‌کانی “مه‌ستی فوئاد جه‌لال”\nو “میلانۆ فوئاد جه‌لال” وه‌کوو ئه‌ندامانی لێژنه‌ی دادوه‌رانی ئه‌م به‌شه ده‌ستنیشان کران.\nپه‌پووله‌ی زێڕینی باشترین فیلم له‌م به‌شه‌دا به “هه‌که‌ر” له به‌رهه‌مهێنانی “ساینه لیبه‌ک جانسۆن” و “مۆرتن کافمه‌ن” پێشکه‌ش کرا.\nپه‌پووله‌ی زێڕینی باشترین کورته فیلمی ئه‌نیمه‌یشێن به فیلمی “هه‌وری” له به‌رهه‌مهێنانی “فیلیپ دیۆیاک” پێشکه‌ش کرا.\nهه‌روه‌ها دیپلۆمای شانازی ده‌سته‌ی ناوبژیوانی منداڵ و مێرمنداڵ به فیلمی “لوییز و لۆکا – لێپرسراوێتی راسپارده بۆ مانگ” له به‌رهه‌مهێنانی “کۆرنلیا بۆیسن سینۆوه\nهه‌روه‌ها په‌پووله‌ی زێڕینی باشترین فیلمی ئه‌نیمه‌یشێنی درێژ به “جیکۆب، می می و سه‌گه‌کانی وته‌بێژ” له به‌رهه‌مهێنانی “سابینه ئاندرسۆن” پێشکه‌ش کرا.\nله به‌شێکی دیکه‌ی ئه‌م رێوڕه‌سمه‌دا نۆبه‌ی پێشکه‌ش کردنی خه‌ڵاته‌کانی به‌شی فیلمه‌کانی سینه‌مایی و کورته فیلمی چیرۆکی به‌شی نێونه‌ته‌وه‌یی گه‌یشت.\nله‌م به‌شه‌دا په‌پووله‌ی زێڕینی باشترین کورته فیلم به “کوڕی ده‌ریا” له به‌رهه‌مهێنانی “عه‌باس جه‌لالی یه‌کتا” پێشکه‌ش کرا.\nهه‌روه‌ها دیپلۆمای شانازی ئه‌م به‌شه به فیلمی “هه‌که‌ر” له به‌رهه‌مهێنانی “ساینه لیبه‌ک جانسۆن” و “مۆرتن کافمه‌ن” گه‌یشت.\nپه‌پووله‌ی زێڕینی باشترین سیناریۆ به فیلمی “سیحربازی چکۆله” له نووسینی “ماتیاس پاخت” پێشکه‌ش کرا.\nهه‌ر له‌م به‌شه‌دا په‌پووله‌ی زێڕینی باشترین ده‌رهێنان به فیلمی “بیست و سێ نه‌فه‌ر” به “مێهدی جه‌عفه‌ری” گه‌یشت.\nپه‌پووله‌ی زێڕینی باشترین فیلمی درێژ به فیلمی “بیله” له به‌رهه‌مهێنانی “یانیس یوهیۆس” پێشکه‌ش کرا.\nهه‌روه‌ها خه‌ڵاتی تایبه‌تی ده‌سته‌ی ناوبژیوانی به‌شی نێونه‌ته‌وه‌یی به فیلمی “چاسکیت” له ده‌رهێنان و به‌رهه‌مهێنانی “په‌ریا راماسۆیان” پێشکه‌ش کرا.\nله دوای کۆتایی هاتنی به‌شێک له پێشکه‌ش کردنی خه‌ڵاته‌کان له رێوڕه‌سمی کۆتایی فیستیڤاڵدا، نۆبه‌ی رێزگرتن له “عه‌لیڕه‌زا ره‌زاداد” ده‌بیری پێشووی فیستیڤاڵی فیلمی منداڵان و مێرمنداڵان گه‌یشت و هه‌ر به‌م بۆنه‌یه‌وه کلیپێک له وته‌کانی سینه‌ماکارانی وه‌کوو “بیژه‌ن بیره‌نگ” ، “مه‌رزیه بروومه‌ند” ، “پووران دره‌خشه‌نده” ، “کیومه‌رس\nپوورئه‌حمه‌د” ، “کامبۆزیا په‌رته‌وی” و هتد سه‌باره‌ت به که‌سایه‌تی ئه‌و بڵاو کرایه‌وه.\nله درێژه‌دا سه‌یدعه‌باس ساڵحی، حوسێن ئینتزامی، عه‌لیڕه‌زا تابێش، مه‌عسوومه ئیبتکار، عه‌باس ره‌زایی، قودره‌توڵڵا نه‌ورۆزی و پووران دره‌خشه‌نده بۆ رێزگرتن له “عه‌لیڕه‌زا ره‌زاداد” هاتنه سه‌ر ته‌خته‌ی شانۆ و رێزیان لێ گرت.\nله به‌شێکی دیکه‌ی رێوڕه‌سمی کۆتاییدا، “سه‌یدعه‌باس ساڵحی” وه‌زیری فه‌رهه‌نگ و ئیرشادی ئیسلامی ئێران گوتی: سینه‌مای منداڵ و مێرمنداڵ به‌شێکه له پێناسه و شوناسی سینه‌ما و ئه‌گه‌ر ئێمه به دوای سینه‌مای مرۆڤانه‌وه‌ین. منداڵان و مێرمنداڵان به زاتی پاک و راستگۆیانه‌ی خۆیان، ئێمه له‌م سینه‌مای مرۆڤانه‌یه نزیک ده‌که‌ن. له دوای شۆڕش و له ماوه‌ی ساڵانی رابردوودا به رێژه‌ی 200 فیلمی سینه‌مایی منداڵ و مێرمنداڵ هاتۆته به‌رهه‌م، ساڵی پار 15 فیلمی منداڵ و مێرمنداڵ نمایش کراوه و له نێو 10 فیلمی پڕفرۆشی سینه‌مای ئێراندا، یه‌ک فیلمی سینه‌مایی منداڵان هه‌بوو. دامه‌زراوه‌ی سینه‌مایی فارابی له هه‌شت فیلمی سینه‌مایی له نێو کۆی 13 فیلمی به‌رهه‌مهێنراوی منداڵان پاڵپشتی کردووه. وڵاتی ئێران له بواری ئه‌ده‌بیاتی منداڵ و مێرمنداڵدا خاوه‌ن پێشێنه و هێزێکی باش و شیاوی ئاراسته کردنه. ئه‌ده‌بیاتی چیرۆکیی منداڵ و مێرمنداڵی ئێران رێگایه‌کی به‌ره‌و پێشکه‌وتنی هه‌یه. سینه‌مای ئێران په‌یوه‌ندییه‌کی زیاتری له‌گه‌ڵ ئه‌ده‌بیاتی منداڵان و مێرمنداڵان په‌یدا کردووه و ئه‌زموون گه‌لێکی باشی له ده‌ق وه‌رگرتن له به‌رهه‌مه‌کانی بواری منداڵان و مێرمنداڵان هه‌بووه که ئه‌وه ده‌توانرێ قووڵتر بکرێته‌وه.\nدواتر نۆبه‌ی پێشکه‌ش کردنی خه‌ڵاته‌کانی به‌شی کێبڕکێی سینه‌مای ئێران گه‌یشت و ده‌سته‌ی ناوبژیوانی ئه‌م به‌شه پێکهاتوو له “ساره به‌یات” ، “ئیره‌ج ته‌هماسب” ، “مه‌رجان ئه‌شره‌فی زاده” ، “ئه‌مروڵلا ئه‌حمه‌دجوو” ، “حامید جه‌عفه‌ری” ، “غوڵامڕه‌زا ره‌مه‌زانی” و “محه‌مه‌دعه‌لی مه‌زاهیری” بۆ پێشکه‌ش کردنی خه‌ڵاته‌کان هاتنه سه‌ر شانۆ.\nله به‌شی یه‌که‌مدا خه‌ڵاتی شه‌هید “بێهنام مه‌حموودی” به “مێهدی جه‌عفه‌ری” بۆ فیلمی “بیست و سێ نه‌فه‌ر” پێشکه‌ش کرا.\nدیپلۆمای شانازی کورته فیلمی ئه‌نیمه‌یشێنی به “ئه‌م لا و ئه‌و لا” له ده‌رهێنانی “لیدا فه‌زلی” پێشکه‌ش کرا.\nهه‌روه‌ها په‌پووله‌ی زێڕینی باشترین کورته فیلمی ئه‌نیمه‌یشێن به “مه‌هین جه‌واهێریان” بۆ فیلمی “زه‌ر زه‌ری کاکول زه‌ری” پێشکه‌ش کرا.\nدیپلۆمای شانازی باشترین کورته فیلمی چیرۆکی به “عه‌باس جه‌لالی یه‌کتا” بۆ “کوڕی ده‌ریا” پێشکه‌ش کرا.\nهه‌روه‌ها “مورته‌زا ئاسمانی” بۆ “سورخابی” دیپلۆمای شانازی باشترین کورته فیلمی\nچیرۆکی بۆ خۆی مسۆگه‌ر کرد.\nدیپلۆمای شانازی باشترین ده‌رهێنانی فیلمی چیرۆکی درێژ به “موژگان به‌یات” بۆ فیلمی “منداڵی زه‌وی” پێشکه‌ش کرا.\nهه‌روه‌ها “محه‌مه‌د نه‌جیبی” دیپلۆمای شانازی باشترین فیلمی چیرۆکی درێژی بۆ “منداڵی زه‌وی” بۆ خۆی مسۆگه‌ر کرد.\nدیپلۆمای شانازی باشترین فیلمی ئه‌نیمه‌یشێن به “موسته‌فا مه‌زره‌عه‌تی” بۆ “بنیامین” پێشکه‌ش کرا.\nهه‌روه‌ها دیپلۆمای شانازی باشترین سیناریۆ به “سه‌لمان خورشیدی” بۆ فیلمی “بازیۆو” پێشکه‌ش کرا.\nله درێژه‌دا په‌پووله‌ی زێڕینی باشترین سیناریۆ به “مێهدی جه‌عفه‌ری” بۆ فیلمی “بیست و سێ نه‌فه‌ر” پێشکه‌ش کرا.\nهه‌روه‌ها دیپلۆمای شانازی باشترین ئه‌کته‌ر به “ئایلین ره‌شیدیان” ئه‌کته‌ری کچی منداڵ بۆ ده‌ورگێڕان له فیلمی سینه‌مایی “شه‌مه‌نده‌فه‌ری ئه‌و شه‌وه” پێشکه‌ش کرا و “راستین عه‌زیزپوور” بۆ فیلمی “تۆرنا2” دیپلۆمای شانازی ئه‌م به‌شه‌ی وه‌رگرت.\nله درێژه‌دا دیپلۆمای شانازی باشترین ئه‌کته‌ر به “محه‌مه‌د ئازادی” بۆ ده‌ورگێڕان له فیلمی “ئوقیانووسی پشت په‌رده” پێشکه‌ش کرا.\nهه‌روه‌ها “عه‌لیڕه‌زا ئه‌کبه‌ری” بۆ ده‌ورگێڕان له فیلمی “ناوچه‌ی قه‌ده‌غه‌کراو بۆ فڕین” په‌پووله‌ی زێڕینی باشترین ئه‌کته‌ری بۆ خۆی مسۆگه‌ر کرد.\nپه‌پووله‌ی زێڕینی باشترین ده‌رهێنان له به‌شی نه‌ته‌وه‌یی به “ئه‌میرحوسێن قه‌هرایی” ده‌رهێنه‌ری فیلمی “بازیۆو” پێشکه‌ش کرا.\nهه‌روه‌ها په‌پووله‌ی زێڕینی باشترین فیلم له به‌شی نه‌ته‌وه‌یی به “موجته‌با فه‌رئاوه‌رده” به‌رهه‌مهێنه‌ری فیلمی سینه‌مایی “بیست و سێ نه‌فه‌ر” گه‌یشت.\nهه‌روه‌ها په‌پووله‌ی زێڕینی خه‌ڵاتی تایبه‌تی ده‌سته‌ی ناوبژیوان به “بێهرووز ره‌شاد” به‌رهه‌مهێنه‌ری فیلمی سینه‌مایی “شه‌مه‌نده‌فه‌ری ئه‌و شه‌وه” پێشکه‌ش کرا.\nله به‌شێکی دیکه‌ی رێوڕه‌سمی کۆتاییدا و بۆ پێشکه‌ش کردنی خه‌ڵاتی تایبه‌تی ده‌بیری فیستیڤاڵ، “عه‌لیڕه‌زا تابێش”، “محه‌مه‌دعه‌لی ئه‌نساری” و “عه‌باس ره‌زایی” هاتنه سه‌ر ته‌خته‌ی شانۆ. له‌م پارچه‌یه‌دا، له به‌شی که‌سب و کار و پیشه دیپلۆمای شانازی به “ئه‌میرحوسێن قه‌هرایی” بۆ فیلمی سینه‌مایی “بازیۆو” پێشکه‌ش کرا.\nهه‌روه‌ها له به‌شی داهێنان دیپلۆمای شانازی به “حه‌میدڕه‌زا قوتبی” بۆ فیلمی سینه‌مایی\n“شه‌مه‌نده‌فه‌ری ئه‌و شه‌وه” پێشکه‌ش کرا.\nهه‌روه‌ها له به‌شی بڕه‌وپێدانی ئیکران و نمایش کردنی فیلم و هاندانی به‌رده‌نگ و بینه‌ره‌کان “حامید بامره‌وه‌ت نیژاد” بۆ فیلمی “ناوچه‌ی قه‌ده‌غه‌کراو بۆ فڕین” شایسته‌ی وه‌رگرتنی خه‌ڵات ناسرا.\nله دوای پێشکه‌ش کردنی خه‌ڵاته‌کان “عه‌باس ره‌زایی” پارێزگاری ئیسفه‌هان گوتی: له\nفیستیڤاڵدا شنه‌ی شادی و خۆشی منداڵان و مێرمندالانی ئیسفه‌هانی دوو هێنده بوو، به‌خته‌وه‌رم که ئیسفه‌هان وه‌کوو شاری داهێنه‌ر و لایه‌نگری منداڵ ناسێندراوه و میوانداری سی‌ودووهەمین فیستیڤاڵی فیلمه‌کانی منداڵان و مێرمنداڵانه. ئاماده‌بوونی فیلم و به‌رهه‌مه‌کانی 27 وڵاتی جیهان له فیستیڤاڵی ئه‌مساڵ نیشانده‌ری دیپلۆماسی فه‌رهه‌نگیی سینه‌مای وڵاتی ئێرانه. ئه‌گه‌ر ئه‌مڕۆ بمانه‌وێت به نوسخه‌یه‌کی شفاده‌ر بۆ باشتر بوونی بارودۆخ بگه‌ین، ده‌بێ به‌ره‌و بواری فێرکاری و په‌روه‌رده و بارهێنان بڕۆین، بۆ چالاکی کردن له بواری منداڵ ده‌بێ له شێوازگه‌لی نوێ و داهێنه‌رانه که‌ڵک وه‌ربگرین، ده‌بێ هونه‌رمه‌ندان هان بدرێن بۆ ئه‌وه‌ی که له رێگای هونه‌ر یارمه‌تی کۆمه‌ڵگاکه‌مان بده‌ن و شته باوه‌کان و بابه‌ته‌کان فێری منداڵان بکه‌ین.\nپارێزگاری ئیسفه‌هان رایگه‌یاند: ئیسفه‌هان له درێژایی مێژوودا به فه‌رهه‌نگ و هونه‌ری ده‌وڵه‌مه‌ندی خۆی ده‌ورێکی گرینگی له بواری فه‌رهه‌نگ و هونه‌ری ئێراندا گێڕاوه و ئه‌م بابه‌ته له به‌ڕێوه‌چوونی فیستیڤاڵی سی‌ودووهەمدا ده‌بیندرێت. ئه‌مساڵ فیستیڤاڵ به ناسیاویی له به‌رپرسایه‌تییه‌کانی کۆمه‌ڵایه‌تی و به‌رنامه‌داڕشتن بۆ ئاماده‌بوونی منداڵانی کار، که‌مئه‌ندام و خاوه‌ن پێداویستی تایبه‌ت و که‌ڕ و لاڵ و هه‌روه‌ها به کردنه‌وه‌ی سینه‌مای گه‌ڕۆک له 123 شوێنی جۆراوجۆری وڵاتی ئێران و هه‌روه‌ها ناوچه سێڵاو لێدراوه‌کان و شوێنه که‌م به‌شه‌کانی ئیسفه‌هان سه‌لماندی که سینه‌مای بۆ هه‌موو منداڵان ده‌وێت که ئه‌مه نیشانده‌ری به‌رنامه‌داڕشتنی باش و وردبینانه‌ی به‌رێوه‌به‌رانی فیستیڤاڵه که هه‌موو شوێنه‌کانی وڵاتی ئێرانی له‌گه‌ڵ خۆی کردۆته هاوڕێ و لێره‌دا سوپاسی هه‌موو کارگێڕان و به‌ڕێوه‌به‌رانی ئه‌م فیستیڤاڵ ده‌که‌م.\nسی‌ودووهەمین خولی فیستیڤاڵی نێونه‌ته‌وه‌یی فیلمه‌کانی منداڵان و مێرمنداڵانی ئێران ICFF بە بەرپرسیاریی “عەلیڕەزا تابێش” له به‌شه‌کانی فیلمی درێژی چیرۆکی، کورته فیلمه‌کانی چیرۆکی، وێب سێری، فیلمه‌کانی ئه‌نیمه‌یشێنی درێژ و کورته فیلمه‌کانی ئه‌نیمه‌یشێن له دوو به‌شی “نه‌ته‌وه‌یی” و “نێونه‌ته‌وه‌یی”دا لە شاری مێژوویی ئیسفەهان لە وڵاتی ئێران بەڕێوەچوو.\nئا: مەنسوور جیهانی\nPrevious له‌باره‌ی هاوڕێیه‌تیه‌وه … حیكمه‌ت نامیق\nNext هەروا بوە و هەرواش دەبێ … فەتاح حەسەن\nنامه‌یه‌كی كراوه بۆ جه‌لال به‌رزنجی … سه‌باح ڕه‌نجده‌ر\nحەشدی شەعبی و پێشمەرگە، خواوەندی ڕاستەقینە و خواوەندی قەرزکراو …. ئەردەڵان قەرەبای\nشەوێک …. نەوزاد بەندی\nکچه هه‌ژاره‌كان خه‌ون به‌چییه‌وه ده‌بینن؟! ..نووسینی: ئه‌میل زۆلا وەرگێڕانی له عه‌ره‌بییه‌وه: ئه‌رده‌ڵان عه‌بدوڵڵا\nچیرۆک بۆ منداڵان.. سەیرانێکی پایزی.. عەلی حەمەڕەشید\nفلاشباک.. لە دەفتەری بیرەوەریی رۆژانەوە..6/ ستیڤان شەمزینی\nOct 16, 2021\t0


دوا زەردەخەنەی سەدام ئازایەتی نییە ‼\nلە دۆنكیشۆتدا بڕگەیەكی قەشەنگ ھەیە؛ سانشۆ پانزا كە دەبینێت دۆنكیشۆتی ئاغای غەمبارە و كەوتۆتە بەحری پەژارەوە، پێیدەڵێت «سەروەرم، خۆ غەم و خەفەت بۆ ئاژەڵ دروستنەكراوە، غەم بۆ مرۆڤە، ئاژەڵ ئەوانەن كە ھەرچییەك ڕووبدات گوێی پێنادەن».\nپێموایە ئەم تەعبیرەی سانشۆ پانزا زۆر بەسەر سەدام حوسەیندا دەچەسپێت. سەدام لە دواساتی مردنیشیدا، لە ڕێگای دواھەمین چەكییەوە، كە خەندەیە، ڕووە نامرۆڤانەكەی خۆیمان نیشاندەدات، تا دواسات نایەوێت وەك مرۆڤ بیبینین، تا دواجار وەك ئەو دڕندەیە ڕەفتار دەكات، كە پێوەرە مرۆڤانەكانی بەسەردا ناچەسپێت.\nدوا زەردەخەنەی سەدام بە تێگەیشتنی من، پتر لە ھەر ساتێكی تری تەمەنی ئەم پیاوە پێداگرتنی تێدایە لەسەر دووركەوتنەوە لە مرۆڤ. لە ڕێگای ئەو زەردەخەنەیەوە سەدام دەیویست درێژە بە نمایشكردنی خۆی بدات وەك خودایەك، وەك جەبەڕوتێك كە لەسەروو مەرگەوەیە.\nنەترسان لە مەرگ سیفەتی مرۆڤ نییە، بەڵكو وەك سانشۆ پانزا بە زیرەكی خۆی دەڵێت: سیفەتی ئاژەڵەكانە. سەدام لە ساتی مەرگدا، كە دواسات بوو دەیتوانی تێیدا مرۆڤ بێت، بڕیاردەدات ھەر دڕندەبێت. ئەو وەك ھەمشە دواھەمیین فورسەتی مرۆڤبوون لەدەستدەدات و بەردەوامە لەسەر نمایش. لەو دوا ساتەشدا لە بری دەرخستنی ھەست و نەستە ئینسانییەكان، ھەر ئەو بوونەوەرەیە كە ئامادە نییە ببێتە مرۆڤ.\nلە قوڵایی ئەو زەردەخەنەیەی سەدامدا، ئازایەتی نییە، بەڵكو گاڵتەكردنێكی قووڵ ھەیە بە ھەموو شتێكی ئێمە، بە ھەستە سروشتی و سادە و ئاساییەكانمان، بە ترس و غەمەكانمان.\nئەو وەك ھەموو دیكتاتۆرەكان ھەوڵدەدات، مردنیش بگۆڕێتە نمایشێكی گەورەی قودرەت، بیكاتە چەكێكی كوشندە... بە بڕوای من ئەو ساتە پێشتر لە نیھاد و ناخی سەدامدا زۆر بیری لێكراوەتەوە، گۆڕینی مردن بۆ نمایشێكی دی، گۆڕینی پێكەنین بۆ چەكێكی كوشندەی دی، ئەو فەلسەفەی ژیان و سەدام حوسەین بوو.\nلە كتێبی: « دوا خەندەی دیكتاتۆر »\nمیوانی سه‌رهێڵ: 428\nکۆی سه‌ردان: 20953525


ئەو وشانەی که BridEilis لە فۆرڤۆ بێژەی کردووە. لاپەڕە 4.\nهاوبەش بوونی بێژە کردنەکانی BridEilis\nوشە بێژەکراوەکانی (11.793)\nوشە زیادکراوەکانی (512)\n11/05/2021 iarsmalainne [ga] iarsmalainne گۆکردنی 0 دەنگی\n11/05/2021 An Francach [ga] An Francach گۆکردنی 0 دەنگی\n11/05/2021 fhága [ga] fhága گۆکردنی 0 دەنگی\n30/04/2021 scaif [ga] scaif گۆکردنی 0 دەنگی\n02/04/2021 luaidh [ga] luaidh گۆکردنی 0 دەنگی\n02/04/2021 Dairlín [ga] Dairlín گۆکردنی 0 دەنگی\n02/04/2021 scearc [ga] scearc گۆکردنی 0 دەنگی\n02/04/2021 Nóim [ga] Nóim گۆکردنی 0 دەنگی\n02/04/2021 cúirtéiseach [ga] cúirtéiseach گۆکردنی 0 دەنگی\n02/04/2021 cuin [ga] cuin گۆکردنی 0 دەنگی\n02/04/2021 Is í an eorna nua tú a fheiceáil. [ga] Is í an eorna nua tú a fheiceáil. گۆکردنی 0 دەنگی\n02/04/2021 shiulóide [ga] shiulóide گۆکردنی 0 دەنگی\n02/04/2021 Conchubar [ga] Conchubar گۆکردنی 0 دەنگی\n02/04/2021 flúirseach [ga] flúirseach گۆکردنی 0 دەنگی\n02/04/2021 Luimníoch [ga] Luimníoch گۆکردنی 0 دەنگی\n02/04/2021 Murchús [ga] Murchús گۆکردنی 0 دەنگی\n02/04/2021 breathnóinn [ga] breathnóinn گۆکردنی 0 دەنگی\n02/04/2021 t-oibritheoir [ga] t-oibritheoir گۆکردنی 0 دەنگی\n02/04/2021 Aonbarr [ga] Aonbarr گۆکردنی 0 دەنگی\n02/04/2021 bhfeadfainn [ga] bhfeadfainn گۆکردنی 0 دەنگی\n02/04/2021 Leighseach [ga] Leighseach گۆکردنی 0 دەنگی\n02/04/2021 saol flúirseach [ga] saol flúirseach گۆکردنی 0 دەنگی\n02/04/2021 cúisigh [ga] cúisigh گۆکردنی 0 دەنگی\n02/04/2021 dtuigfeá [ga] dtuigfeá گۆکردنی 0 دەنگی\n02/04/2021 Do-athraithe [ga] Do-athraithe گۆکردنی 0 دەنگی\n02/04/2021 bialanna [ga] bialanna گۆکردنی 0 دەنگی\n02/04/2021 Tuatha de Danann [ga] Tuatha de Danann گۆکردنی 0 دەنگی\n02/04/2021 Seanchas Ardmhacha [ga] Seanchas Ardmhacha گۆکردنی 0 دەنگی\n02/04/2021 Aegnus [ga] Aegnus گۆکردنی 0 دەنگی\n02/04/2021 Fliodhais - Flidais [ga] Fliodhais - Flidais گۆکردنی 0 دەنگی\nبێژەکردنەکان: 11.793 (353 باشترین بێژە کردن)\nوشە زیادکراوەکان: 512\nدەنگەکان: 936 دەنگی\nپلە بە پێی وشە تۆمارکراوەکان: 952\nپلە بەپێی بێژەکردنی وشەکان: 71


سەلاحەدین بەھائەدین - ویکیپیدیا، ئینسایکڵۆپیدیای ئازاد\nسەلاحەدین محمد بەھائەدین سادق لە دایک بووی ١٩٥٠ ی شارۆچکەی تەوێڵەیە لە نزیک شاری ھەڵەبجە.\nسەلاحەدین محەممەد بەهائەدین\nتەوێڵە نزیک ھەڵەبجە\nدامەزرێنەری و ئەمینداری گشتی یەکگرتووی ئیسلامیی کوردستان\nدەرچوی دار المعلمین ی سالی ١٩٦٨ و ١٩٦٩ یە و کاری مامۆستایی ئەنجام داوە لە ساڵەکانی ١٩٧١ بۆ ١٩٨١ تا ئەو کاتەی کە لەلایەن رژێمەو ئەمری گرتنی بۆ دەرکرا و فەسڵ کرا لە کارەکەی دوای ئەوەی کە نەچوو بۆ سەربازی لە ساڵی ١٩٨١ دا و ئازار و ئەشکەنجەی زۆری توش بووە لە ماوەی ژیانیدا لەلایەن پیاوانی رژێمەوە بەھۆی پەیوەندی نەکردنی بەریزەکانی حزبی بەعسەوە و ھەمیشە دژایەتی کراوە لەلایەن ئەوانەوە ، تا ئەو کاتەی کە عێراقی بەجێھێشت و زیاتر لە ١٠ ساڵی دور لە عێراق لە وڵاتەکانی ئێران و تورکیا و وڵاتانی کەنداو بەسەر بردووە پاشتریش گەرایەوە بۆ نیشتمان لە ساتی رابەرینە گەورەکەی خەڵکی کوردستاندا کە رژێمی بەعسیان راماڵی ..\nدواتر بەرێزی بەشدار بوو لە پێکھێنانی یەکگرتووی ئیسلامی کوردستان و راگەیاندنی لە ٦/٢/١٩٩٤ دا و دواتر لە کۆنگرەی یەکەمی دا بە ئەمینداری گشتی ھەڵبژێردرا و دواتریش لە کۆنگرەکانی دووەم و سێھەم و چوارەم و پێنجەم دا بە ئەمینداری گشتی ھەڵبژێردرایەوە .. لە پاش روخانی رژێم دیاری کرا بە ئەندامی ئەنجومەنی حوکمی عێراقی کە لە ٢٥ کەسایەتی عێراقی پێکھێنرابوو کە ٥ لەوان کورد بوون ، دواتر بووە ئەندامی ئەنجومەنی نیشتمانی عێراقی ، و لە ماوەی ژیانیدا گرنگی زۆری داوە بە هونەر و ئەدەب و رۆشنبیری و فکری و بانگخوازی ژمارەیەک بڵاوکراوە و نوسینی ھەیە لە سەرجەم ئەو بوارانەدا بە ھەردوو زمانی کوردی و عەرەبی\nکۆنگرەی شەشەم و حەفتەمدەستکاری\nلەکۆنگرەی شەشەمی حیزبی یەکگرتوو ئەمینداری پێنج کۆنگرەی ڕابردوو سەڵاحەدین محمد بەهائەدین لەسەر داوای خۆی خۆی نەپاڵاوت بۆ پۆستی ئەمینداریەتی یەکگرتوو ، ئەمەش تا ئێستا لە مێژویی هیچ لایەنێک و حیزبێکی کوردی باشوور نەبووە کە سەرۆکی حیزب لەسەر داوای خۆی واز لە پۆستەکەی بهێنێت ، لە ڕێکەوتی ٢ی ئایار ساڵی ٢٠١٢ هەڵبژاردن بۆ ئەمینداریەتی حیزب کرا و مەحەمەد فەرەج بە ئەمینداریەتی هەڵبژێردرا لەلایەن ئەندامانی کۆنگرەی شەشەم. لەکۆنگرەی حەفتەمدا لەڕۆژی ٢٨ی ئایاری ٢٠١٦ دووبارە خۆی هەڵبژاردەوە بۆ پۆستی ئەمینداری گشتی یەکگرتوو و سەرەنجام بەبدەستهێنانی ٧٥% دەنگەکانی کۆنگرە دووبارە هەڵبژێردرایەوە وەک ئەمینداری گشتی یەکگرتوو.\nوەرگیراو لە «https://ckb.wikipedia.org/w/index.php?title=سەلاحەدین_بەھائەدین&oldid=676603»\nدواجار لە ١٣:٠١ی ٢٣ی نیسانی ٢٠٢٠ دەستکاری کراوە


سوله‌یمان موعینی (فایق) – History Of Kurd\nHome / بەشی مێژووی كورد / سوله‌یمان موعینی (فایق)\nسوله‌یمان موعینی (فایق)\ndidar othman 2016-09-23\tبەشی مێژووی كورد, مێژووی نوێ و هاوچه‌رخی كورد لێدوان نووسین ناچالاککراوە لە سوله‌یمان موعینی (فایق) 7,368 Views\nڕۆژی هه‌ینی (٢٨/١١/١٣١١ هەتاوی) ١٧/٢/١٩٣٣ زایینی له گه‌ڕه‌کی سه‌هۆڵخانه‌ی شاری مه‌هاباد له دایکبووه. له سه‌رده‌می کۆماری کوردستان، سوله‌یمان بۆ خویندن ده‌نێردرێته شاری ته‌ورێز. دوای جوانه‌مه‌رگبوونی کۆماری کورد و گێرانی باوکی، ده‌گه‌ڕێته‌وه مه‌هاباد و ده‌ست به خوێندن ده‌کاته‌وه. کاتێک که باوکی بۆ تاران دوور ده‌خرێته‌وه، سوله‌یمانیش ده‌چێته تاران و له وێ ده‌خوێنێ. ده‌گه‌ڵ گه‌ڕانه‌وه‌ی باوکی بۆ مه‌هاباد، ئه‌ویش دیسان ده‌گه‌ڕێته‌وه و له فێرگه‌ی محمدره‌زاشا په‌هله‌وی ، ده‌ست به خوێندن ده‌کاته‌وه .\nسوله‌یمان هه‌ر له ته‌مه‌نی لاوی و له سه‌رده‌می خوێندکاریدا، ده‌گه‌ڵ هاوڕێیانی وه‌ک سه‌ید عه‌بدوڵلا ئیسحاقی (ئه‌حمه‌د تۆفیق) ، خه‌ریکی کاری سیاسی و ته‌شکیلاتی ده‌بێت. هاوکات ده‌گه‌ڵ کاری سیاسی، له خزمه‌تکردن به هه‌ژار و بێده‌ره‌تانان نامێنێته‌وه و ده‌کرێ بگوترێ به‌شی هه‌ره مه‌زنی ڕۆژگارانی ژیانی سه‌رده‌می لاوێتێی سوله‌یمان به‌م بوارانه دا تێپه‌ڕ بووه. سوله‌یمان شان به شانی بیری شۆڕشگێرانه‌یه‌وه، که‌سایه‌تییه‌کی چالاکی بواری وه‌رزشی و مه‌یداندارێکی کارامه‌ی گۆڕه‌پانی چالاکیی وه‌رزکاریش بووه و ئۆگرایه‌تییه‌کی پته‌وی ده‌گه‌ڵ که‌ژ و کێو داوێنی سروشتی جوانی کوردستان هه‌بووه.\nساڵی (١٣٣٢ی هه‌تاوی) ١٩٥٣ زایینی، له سه‌رده‌می ده‌سه‌ڵاتی دوکتور محمد موسه‌دیق دا، سوله‌یمان ده‌ورێکی به‌رچاوی گێڕاوه له ڕێکخستنی گه‌نج و لاوان و سازدانی خۆپێشاندان و میتینگه‌کانی شاری مه‌هاباد. هه‌روه‌ها ماوه‌یه‌کیش به‌رپرسایه‌تیی ڕاهێنانی سرودی نه‌ته‌وه‌یی کوڕ و کچانی شاره‌که‌ی به ئه‌ستۆیه‌وه بووه.\nڕۆژی ١٦/٦/١٩٥٣ ڕێکخراوی لاوانی حیزبی دیموکراتی کوردستان له شاری مه‌هاباد، به ڕێبه‌رایه‌تیی سوله‌یمان و سه‌ید عه‌بدوڵلای ئیسحاقی و چه‌ند لاوی تێکۆشه‌ری دیکه کۆبونه‌وه‌یه‌کی به‌رین له باغی میکائیل سازده‌ده‌ن. مه‌به‌ست له‌و کۆبونه‌وه‌یه ئه‌وه ده‌بێت که لاوانی نێو ڕیزه‌کانی حیزبی دیموکراتی کوردستان نوێنه‌ری خۆیان بۆ به‌شداریی له چواره‌مین ڤیستیڤاڵی جیهانیی یه‌کێتی لاوانی دیموکراتی هه‌ڵبژێرن. به‌ڵام له‌گه‌رمه‌ی گوتوبێژی ئه‌و لاوانه‌دا ژاندارمه دڕنده‌کانی حکومه‌تی ئێران هه‌ڵده‌کوتنه سه‌ریان و پاش لێدان و ئازاردانیان، لوله‌ی تفه‌نگه‌کانیان ئاڕاسته‌یان ده‌که‌ن و مێرمنداڵێک به‌ناوی «حسن ڕه‌مه‌زانی» شه‌هید و چه‌ند که‌س بریندار ده‌که‌ن. ئیدی ئه‌و لاوه شۆڕشگێڕانه، ده‌که‌ونه شه‌قامه‌کانی شار و به گێڕانی ته‌رمی ئه‌و لاوه شه‌هیده، ڕێپێوان و بزووتنه‌وه‌یه‌کی جه‌ماوه‌ری گه‌وره به‌ڕێده‌خه‌ن.\nهه‌ر له‌و سه‌رده‌مه‌دا پێداگری و خه‌باتی نه‌پساوه‌ی به‌رهه‌ڵستکارانی سه‌راسه‌ری بوو به هۆی هه‌ڵاتنی شای ئێران و هاتنه سه‌ر حوکمی حکومه‌تی دوکتور موسه‌دیق، که هیوای چاکسازی و بوژوانه‌وه‌ی لێده‌کرا، به‌ڵام به‌داخه‌وه به هۆی پشتیوانیی ڕۆژئاوا له شای ئێران و له ئاکامی کۆدیتایه‌کی نیزامی، شای ئێران گه‌ڕاندرایه‌وه و حکومه‌تی دیموکراتیکی موسه‌دیق تێک ڕووخا. دوای ڕووخانی حکومه‌تی دوکتور موسه‌دیق، له٢٨ی گه‌لاوێژی ساڵی ١٩٥٤، هێزه‌کانی سه‌رکوتکه‌ری ئێرانی هێرشیان کرده سه‌ر جه‌ماوه‌ری شار و گونده‌کان و، گرتن و کوشتن و بێ سه‌روشوێن کردن ده‌ستی پێکرد.\nله شاری مه‌هاباد دا، یه‌کێک له گیراوه‌کان محمدئه‌مین معینی، باوکی سوله‌یمان بوو که به ماوه‌ی ٢٠ ڕۆژان له گرتوخانه‌ی سه‌ربازیدا ڕایان گرت. هه‌ر ئه‌وده‌م له‌لایه‌ن فه‌رمانده‌ی نیزامیی شاری مه‌هاباد، که سه‌رله‌شکه‌ر که‌ریم وه‌رئه‌هرام ی ناو بوو، به باوکی سوله‌یمانیان ڕاگه‌یاند که به شوێن سوله‌یمان دا بنێرێت و پێی بڵێ که حکومه‌ت لێی ده‌بوورێت و ده‌توانێ به‌بێ هیچ ترسێک بگه‌ڕێته‌وه ماڵی خۆی. به‌ڵام سوله‌یمان به‌هۆی ناسینی کارنامه‌ی کرداری ڕژێمی ئێران، ئه‌م داوایه‌ی به‌رپه‌رچ دایه‌وه و وه‌ڵامی نای دانه‌وه. پاش ماوه‌یه‌ک، سوله‌یمان به‌نیازی چوونی تاران و به‌رده‌وامبوونی ژیانی سیاسی و نهێنی، له ساڵی ١٩٥٦دا به‌ره‌و ناوندی ئێران وه‌ڕێ که‌وت. به‌ڵام له نێوان ڕێگای تاران ته‌ورێز دا به هۆی سیخوڕه نهێنییه‌کانی ڕژێم ده‌ناسرێته‌وه و ده‌گیرێت. له گیرانی سوله‌ێمان هیچ که‌س خه‌به‌ردار نه‌بوو. دوای تێپه‌ڕینی چه‌ندێک، عه‌بدوڵلای حه‌کیمزاده عه‌کسی سوله‌یمان له لاپه‌ڕه‌ی ڕۆژنامه‌یه‌ک له نێو زیندانییه‌کانی ژێرده‌ستی ڕژێم دا ده‌بینێت و خه‌به‌ر به بنه‌ماڵه‌که‌یان ده‌گه‌یه‌نێت. سوله‌یمان له‌ژێر ئازار و شکه‌نجه‌ی زیندانه‌واناندا ده‌مێنێته‌وه هه‌تا ڕۆژی ١/٣/١٩٥٧ که له بری ئه‌سپاردنی بارمته‌یه‌کی ده‌هه‌زار تمه‌نی ئه‌و سه‌ردمه، ئازاد ده‌کرێت.\nسوله‌یمان ماوه‌یه‌ك له تاران ده‌مێنێته‌وه و ده‌گه‌ڵ هاوبیرێکی خۆی به‌ناوی (به‌حری) ده‌ست به چالاکی ده‌که‌نه‌وه، به‌ڵام بۆ داپۆشینی هه‌ڵسوڕانی سیاسی، دوکانێکی وێنه‌گری ده‌که‌نه‌وه و خه‌ریکی کار ده‌بن. به‌ڵام سوله‌یمان ناتوانێ خه‌ڵکی خۆی له‌بیربکات و له هه‌نده‌ران بمێنێته‌وه، هه‌ربۆیه ده‌گه‌ڕێته‌وه مه‌هاباد. له ساڵی ١٩٥٩، ده‌گه‌ڵ کچێکی خه‌ڵکی گوندی سیاقۆڵ، به‌ناوی خانمی «مریه‌می عومه‌ری»، زه‌ماوه‌ند ده‌کات و ساڵی 1960 ده‌بنه خاوه‌نی کوڕێک که «سیامه‌ند»ی ناو لێده‌نێن.\nپێکه‌وه‌نانی خێزان و باوه‌شی گه‌رمی بنه‌ماڵه‌ش ناتوانێ ئه‌و هیوا گه‌رمه‌ی که ده مێشکی سوله‌یماندا ده‌بێ، تووشی خه‌و و بێهه‌ستیی بکات.\nله میانه‌ی ساڵی ١٩٦٠ دا ڕژێمێ پاشایه‌تیی ئێران هێرشێکی هه‌مه لایه‌نه و به‌ربڵاو ده‌کاته سه‌ر کوردستانی ڕۆژهه‌ڵات، که له ئاکامی ئه‌و هێرشه‌دا زیاتر له 1500 گه‌نج و لاو ده‌که‌ونه به‌رده‌ستی هێزه‌کانی پۆلیس و ژاندارم. ئه‌م ڕه‌شبگیری و گرتن و بێ سه‌ر و شوێن کردنه به هۆی عه‌بدوڵلای موعینی، براچکۆڵه‌ی سوله‌یمان به‌و ڕاده‌گاته‌وه و ئه‌ویش هه‌واڵه‌کانی ئاگادار ده‌کاته‌وه و به‌پێی به‌رنامه‌یه‌کی زۆر نهێنی، ده‌گه‌ڵ چه‌ند هاوڕێیه‌ک ، به‌هیوای گه‌یشتن به باوه‌شی شۆڕشی کوردستانی باشوور، به‌ره‌و باشور ده‌که‌ونه ڕێ.\nسوله‌یمان و هاوڕێیانی هه‌رکه ده‌گه‌نه باشووری کوردستان، به ئاگاداریی و له ژێر چاوه‌دێریی سه‌رۆکایه‌تی ئه‌وسه‌رده‌مه‌ی کوردستانی باشوور، له هه‌وڵی سازمانکاری و بووژاندنه‌وه‌ی ڕێکخراوه‌ی پرژ و بڵاوی حیزبی دیموکراتی کوردستان ده‌که‌ون.\nده‌زگای ساواک و ژاندارمی ئێرانی له ساڵی ١٩٦٥ دا، دیسان هێرش ده‌به‌نه سه‌ر ڕێکخراوه نهێنییه‌کانی حیزبی دیموکراتی کوردستان و ژماره‌یه له خه‌باتکارانی ده‌گرن. به‌ڵام ژماره‌یه‌ک له تێکۆشه‌رانی حیزب ، که یه‌کێک له‌وان عه‌بدوڵلای موعینی ده‌بێ، له زه‌ختی پۆلیس ڕزگاریان ده‌بێ و په‌نا ده‌به‌نه به‌ر سایه‌ی شۆڕشی کوردستان له باشووری وڵات.\nکۆمبوون و تێکه‌ڵبوونی ژماره‌یه‌کی زۆر له خه‌باتکارانی ڕۆژهه‌ڵاتی کوردستان له گۆڕه‌پانی شۆڕشی باشووری کوردستاندا و ڕێکخستنه‌وه و سازمانده‌هیی ئه‌وان له لایه‌ن سوله‌یمان (فایق) و عه‌بدوڵلای ئیساقی (ئه‌حمه‌دتۆفیق)ه‌وه، ڕژێمی ئێرانی تۆقاند .\nساواک له مه‌هاباد بۆ ڕاگرتن و تێکدانی ڕێکخراوه‌ی تازه دامه‌زراوی حیزبی دیموکراتی کوردستان له ژێر سێبه‌ری شۆڕشی کورد دا که‌وته‌وه خۆ . له یه‌که‌مین هه‌نگاودا مۆره چالاك و کاراکانی ڕێکخراوه‌ی ناوبراو ده‌خه‌نه به‌ر هێرشی تیژی تێکده‌رانه ؛ بۆ ئه‌نجامی به‌ڕێوه‌چوونی پیلانه گلاوه‌که‌یشیان ، پێشه‌کی بنه‌ماڵه‌ی که‌سانی به‌ناوبانگی وه‌ک سوله‌یمان ده‌خه‌نه لیسته‌ی هه‌ره باڵای میکانیزمی کار و خه‌باته دزێوه‌کانی خۆیان . هه‌ربۆیه له‌لایه‌ن ساواکه‌وه به میرزا محه‌مه‌دئه‌مینی موعینی، باوکی سوله‌یمان، ڕاده‌گه‌یه‌ندرێت که شای ئێران له کار و کرده‌وه‌کانی سوله‌یمان و هاوکارانی ئه‌و خۆش ده‌بێت به مه‌رجێک ده‌ست له چالاکی هه‌ڵبگرن و بگه‌ڕێنه‌وه زێد و نیشتمانه‌که‌ی خۆیان. ته‌نانه‌ت ساواک به‌ڵێنیی هه‌مه چه‌شنه کارئاسانی و، پێدانی پله و پایه‌ی به‌رزی کۆمه‌ڵایه‌تی و ئیداریی بۆ سوله‌یمان ده‌ستنیشان ده‌کات. باوکی سوله‌یمان سه‌ری بۆ ئه‌م فه‌رمانه نزم نه‌کرد و هیچ وه‌رامێکی پێنه‌دانه‌وه. هه‌ربۆیه، ساواک که‌سێکی به‌ناوی که‌ریم خوسره‌وی، که له که‌سانی ناسراوی مه‌هابادی و له‌باری خزمایه‌تیشدا ده‌گه‌ڵ خانه‌دانی موعینییه‌کان خزمه‌یه‌تییه‌کی هه‌بوو، به‌هه‌مان مه‌به‌ست و به هه‌مان به‌ڵێنه‌کانه‌وه ڕه‌وانه‌ی باشووری کوردستان ده‌کات.\nسوله‌یمان، که دوژمنی کورد و پیلانه گلاوه مێژووییه‌کانی باش ده‌زانی، وه‌لامی بۆ ناردنه‌وه که من ڕۆڵه‌ی کوردم و خۆم به ئالاهه‌ڵگر و درێژه‌ده‌ری ئامانجه پیرۆزه‌کانی کۆماری کوردستان ده‌زانم . من پێشه‌کی و هه‌ر له‌سه‌رتای کار و هه‌ڵوێستگرتنه‌کانمدا شێوه ژیان و شیوه مه‌رگی خۆم دیاری کردووه و هه‌رگیز ئه‌م گرانباره زه‌نگین و ڕه‌نگینه‌م به هه‌موو ئیمکانیاتی خۆشگوزره‌انی ناگۆڕمه‌وه.\nسوله‌یمان به‌دڵ و گیان هه‌موو پتانسیه‌لی خۆی ده‌خاته خزمه‌ت شۆڕشه‌وه و له نزیکه‌وه له گه‌ڵ مه‌لا مسته‌فا بارزانی کارده‌کات و به‌شێکی هه‌ره زۆری ڕۆژنامه‌ی «دیسان بارزانی» به قه‌ڵه‌می ئه‌و ده‌نوسرێت. له کار و چالاکی سیاسی و نیزامیش دا مۆره‌یه‌کی به‌کار و گیانبه‌ختکه‌ر ده‌بێت و له هیچ خه‌ته‌ر‌ومه‌ترسییه‌ک خۆی کل ناکات.\nبه‌ڵام سوله‌یمان و ژماره‌یه‌ك له هاوخه‌باتانی ئه‌و‌هه‌تا زیاتر له ده‌قی شۆڕشی باشووری کوردستان خوردتر ده‌بنه‌وه و وردبینانه‌تر سه‌یری په‌یوه‌ندییه‌کان و پله و پایه‌ی کادره‌کان ده‌که‌ن، زۆر زوو تێده‌گه‌ن که ده‌زگای شۆڕش به سه‌رۆکایه‌تیی بارزانی ، له ڕێگای خزمه‌ت به گه‌له‌که‌ی لای داوه. هه‌میسان سوله‌یمان به چاو ده‌بینێ که ده‌ره‌به‌گه مه‌زنه‌کانی ئه‌و سه ر‌ده‌مه، له ناو پارتی دیموکرات، بۆ پاراستنی به‌رژه‌وه‌ندیی عه‌شیره‌تی خۆیان و ده‌ره به‌گه‌کانی تر که‌ڵکی ناسیاسی له ئیمکانیاتی شۆڕش وه‌رده‌گرن. هه‌ر ئه‌م شێوه کاره‌ی مه‌لامسته‌فا و دار و ده‌سته‌که‌ی ده‌بێته هۆی دابڕان و دوور که‌وتنه‌وه‌ی ڕوناکبیر و زه‌حمه‌تکێشانی گه‌لی کورد له پارتی دیموکراتی کوردستان له عێراقدا. هه‌ر درێژه‌دان به‌م سیاسه‌ته و لایه‌نگیری له ده‌ربه‌گانیش بوو که ده‌توانێ بووبیته هۆی شیواندن و تاریک کردنی په‌یوه‌ندییه‌کانی نێوان عه‌بدولکه‌ریم قاسم و مه‌لامسته‌فا، که ڕۆژ به ڕۆژ به‌ره‌و ئاڵۆزی ڕۆیشت و سه‌ره‌نجام شه‌ڕی لێ که‌وته‌وه. له درێژه‌ی شه‌ڕی نابه‌رامبه‌ری هێزه‌کانی ده‌وڵه‌تی عێراق و شۆڕشی کوردستان دا، مه‌لامسته‌فا ده‌ستی یارمه‌تیی به‌ره‌و شای ئێران درێژ کرد و شۆڕشی کوردی خسته باوشی ڕژێمی دژبه‌کوردی ئێرانی.\nبارزانی به‌هۆی په‌یوه‌ندیی له‌گه‌ڵ ڕژێمی شای ئێران، سیاسه‌تی خۆی له‌سه‌ر بناغه‌ی به‌رژه‌وه‌ندیی ئێران داڕشته‌وه و له وته‌کانی خۆیدا ده‌ڵێ که ئێمه ده‌بێ پێشه‌کی گه‌لی کورد له عێراق ئازاد بکه‌ین ، جا دوایه ده فکری به‌شه‌کانی تر دا بین؛ به مانایه‌کی تر، خه‌باتی به‌شه‌کانی دیکه‌ی کوردستان بکرێته قوربانی له ڕێی سیاسه‌تی پێوه‌ندییه‌کانی ڕێبه‌رایه‌تی شۆڕش ده‌گه‌ڵ شای ئێراندا. به‌ڵام سوله‌یمان و هاوڕێیانی مل بۆ ئه‌م سیاسه‌ته ناده‌ن و له ژێر تیشکی بیر و فه‌لسه‌فه‌یه‌کی نه‌ته‌وه‌یی دا ئه‌م شێوه خۆ به‌ده‌سته‌وه‌دانه به‌رپه‌رچ ده‌ده‌نه‌وه و پێوه‌ندییه‌کانی مه‌لامسته‌فا و شای ئێران به قومارێکی پڕ له مه‌ترسی دیپڵۆماسی ده‌زانن.\nبارزانی که له هوشیاری و زانایی سوله‌یمان ئاگادار بوو، پێی وابوو ئه‌گه‌ر پله و پا‌یه‌ی ئه‌و له شۆڕش دا به‌رێته سه‌ر، ئه‌وا لایه‌نگریی ئه‌و بۆ خۆی ده‌کڕێته‌وه و ئه‌وانی تریش به‌شوین ئه‌ودا دێن.به‌ڵام سوله‌یمان ، که ڕۆڵه‌ی دڵسۆزی گه‌لی خۆی بوو و به کرده‌وه هه‌موو ژیانی خۆی و ئاسایشی بنه‌ماڵه‌که‌ی خۆی له پێناو هه‌ست و شعوری به‌رزی نیشتمان په‌روه‌ری دا فیدا کردبوو، هه‌رگیز له به‌رامبه‌ر پله و پایه‌ی حیزبی و سیاسی دا ئاماده نه‌بوو مل بۆ سیاسه‌تی ناڕاست که‌چ بکات و له ڕێی خزمه‌ت لابدات.\nبه‌هۆی قوڵ بوونه‌وه‌ی په‌یوه‌ندییه‌کانی مه‌لامسته‌فا و ڕژێمی ئێران، به‌ره‌به‌ره ده‌زگای پاراستنی ئێران (ساواك)، شوێن پێی زیاتر و قوڵتری له جه‌رگه‌ی شۆڕشی کوردستان دا ده‌ست که‌وت و ده‌سته‌ڵاتی قایمتری تێدا وه‌ده‌ست هێنا.\nله دایک بوونی کۆمیته‌ی شۆڕشگێری حیزبی دیموکڕاتی کوردستان (کۆمیته‌ی ئینقلابی حیزبی دیموکراتی کوردستان)، له‌و سه‌رده‌مه دا، جوڵانه‌وه‌یه‌کی ده کۆمه‌ڵگای ڕۆژهه‌ڵاتی کوردستان خست ، که ده‌زگای پاراستنی ئێرانی به مه‌ترسییه‌کی مه‌زنی لێك لدایه‌وه . کۆمیته‌ی شۆڕشگێری حیزبی دیموکراتی کوردستان ئه‌گه‌رچی وه‌ك هه‌ڵوێست، له هه‌نگاوی یه‌که‌مدا خه‌باتی سیاسیی گرتبوویه پێش، به‌ڵام ساواك و ده‌زگای سیخوڕیی ئێرانی له دایک بوونی ئه‌و سیستیمه نوێیه‌یان به مه‌ترسییه‌کی گه‌لێكمه‌زن‌زانی، هه‌ربۆیه به هه‌موو تواناوه، له ناوه‌وه‌ی ڕۆژهه‌ڵاتی کوردستان دا هێزی نیزامی و جاش و سیخوڕیان بۆ وه‌گه‌ڕ خست و له به‌شی باشووری کوردستانیش دا ئاسته‌نگی توند و تۆڵیان خسته سه‌ر ڕێ.\nده‌زگای به ڕێوه به‌ری کۆمیته‌ی ئینقلابیی حیزبی دیموکرات که بریتی بوون : سوله‌یمان موعینی، سمایلی شه‌ریفزاده ، مه‌لا ئاواره ، خه‌لیل شه‌وباش ،عه ولای موعینی، مه‌لامه‌حمود زه‌نگه‌نه و چه‌ند خه‌باتکارانێکی دیکه، که‌وتنه به‌ر شاڵاوی دڕندانه‌ی جاش و جه‌یش له هه‌ر دووك به‌ری سنووران و بزوتنه‌وه ساواکه‌یان له خوێن دا نوقوم کرد.\nله ڕاستیدا ئامانجی به به‌رنامه‌ی کۆمیته‌ی ئینقلابی، په‌یوه‌ندی گرتن ده‌گه‌ڵ زه‌حمه‌تکێشانی گه‌لی کورد له شار و دێهاته‌کانی کورستانی ڕۆژهه‌ڵات دا بوو، که هه‌ر له ده‌سپێك و سه‌ره‌تای کاردا ، له سای سه‌ر ڕاستی و دڵ و ده‌روون خاوێنیی ئه‌ندامانی به‌ڕێوه‌به‌ر و کادڕ و هه‌وادارانی کۆمیته‌ی شۆڕشگیری حیزب دا ، ژماره‌یه‌کی به‌رچاوی هێزی زه‌حمه‌تکێشیان پێوه لکا. سازماندانی هێزی زه‌حمه‌تکێش و ڕاکێشانی ڕۆناکبیرانی کورد له ڕۆژهه‌ڵاتی کوردستان ، کۆمیته‌ی ئینقلابی ئه‌وه‌نده ناودار کرد، که له ماوه‌یه‌کی زۆر که‌مدا هه‌موو مه‌ڵبه‌نده‌کانی ڕۆژهه‌ڵاتی کوردستانی گرته‌وه.\nده‌زگای ساواکی ئێران که له باشوور دا حوکمی ده‌ڕۆییشت و له‌وێوه ده‌ستی پێکرد. له یه‌که‌م هه‌نگاودا، بۆ به‌رگیری کردن و له ڕیشه ده‌رهێنانی کۆمیته‌ی ئینقلابی، به فه‌رمانی شای ئێران، یه‌کێك له خوێنخۆرترینی مۆره‌کانی خۆی ته‌رخانی سه‌رکوتکردنی سه‌رهه‌ڵدانی گه‌لی کوردی ڕۆژهه‌ڵات کرد، که ئه‌ویش ژه‌نه‌ڕال ئه‌رته‌شبود ئوه‌یسی بێت که له ئاست شای ئێران دا به گه‌وره نۆکه‌ر و، له لایه‌ن گه‌لی کورده‌وه خوێنمژترین دوژمن ناسراو بوو. ئه‌و ژه‌نه‌ڕاڵه چه‌کمه‌ڕه‌قه فه‌رمانی خاشه‌بڕکردنی بزووتنه‌وه‌ی نوێی گه‌لی کوردی له شای ئێران وه‌رگرت و ده‌ستی پێکرد. ژه‌نه‌رال ئوه‌یسی دوای ئه‌وه‌ی که له‌و دیوی سنوور دڵنیا بوو، له‌م دیوه‌ش دا هێزێکی له ده‌ره‌به‌گه کۆنه‌په‌رسته‌کان ساز کرد و ئینجا به هه‌موو هێزێ سیخوڕی و جاش و جه‌یشه‌وه قۆڵی فه‌وتاندنی لێ هه‌ڵماڵین.\nزۆری نه‌خایاند له ئاکامی پیلانێکی له ڕێدا چاندراو، که که‌سێك به‌ناوی قادر ته‌گه‌رانی بگێڕی پیلانه‌که بوو، سوله‌یمان و خه‌لیل شه‌وباش له ڕێگای سلێمانی ـ سیته‌که‌وه، ده‌که‌ونه داوی پیاوانی سه‌دیق ئه‌فه‌ندی و ڕه‌وانه‌ی باره‌گای بارزانی ده‌کرێن.\nشایانی باسه بگوترێ که شێخ له‌تیفی حه‌فید، دۆستایه‌تی و نزیکایه‌تی و هاواڵبه‌ندییه‌کی زۆر گه‌وره و گرانی ده‌گه‌ڵ تێکۆشه‌رانی ڕۆژهه‌ڵاتی کوردستان هه‌بوو. گه‌لێك جاران کارئاسانیه‌کانی ئه‌و ده‌بوو به هۆی پێشوه‌چوونی به‌رنامه‌کانیان. له‌م بواره‌دا ناوی به‌زری ئه‌و که‌سایه‌تییه هه‌رگیز فه‌رامۆش ناکرێت.\nشایانی ئاماژه‌پێکردنه، شه‌وێک که سوله‌یمان و سیامه‌ندی کوڕی و خه‌لیل شه‌وباش سه‌ردانی شێخ له‌تیف ده‌که‌ن، شێخ له‌تیف به‌ئاشکرا پێیان ده‌ڵێت که خۆیان له داوی قادر ته‌گه‌رانی بپارێزن، چونکه ناوبراو گرێدراوی چه‌ند سیاسه‌تێکی دژ به‌یه‌که و پێده‌چێت له‌م بواره دا خه‌ریکی سات و سه‌ودای سیاسیش بێت. سوله‌یمان له وه‌رامدا ده‌ڵێت: «من له‌مێژه قادر ته‌گه‌رانی ده‌ناسم و باوه‌ڕ ناکه‌م ئه‌و بیری پیس و چه‌وتی بۆ ئێمه ببێت». به‌ڵام به‌داخه‌وه دوایی ده‌رکه‌وت که قادر ته‌گه‌رانی هاوکات پیاوی ئێران و عێراق و بارزانییه و سێ سه‌ره خه‌ریکی سات و سه‌وداکردنه.\nهه‌ر ئه‌و ڕۆژه‌ی که قادر ته‌گه‌رانی به پێی پیلانێکی له‌پێش داڕێژراودا، سوله‌یمان و خه‌لیل شه‌وباش به جێپ لاندرۆڤه‌ره‌که‌ی له ڕێگه‌ی سیته‌که‌وه بۆ سوله‌یمانی ده‌بات، ده‌یانباته جێداوی که‌سێك به‌ناوی سه‌دیق ئه‌فه‌ندی و ده‌سبه‌جێ ده‌یانگرن. سه‌دیق ئه‌فه‌ندی له ڕێگادا خه‌لیل شه‌وباش شه‌هید ده‌کات و سوله‌یمان بۆ باره‌گای بارزانی ڕاده‌گوێزێت.\nده‌گێڕنه‌وه که مه‌لامسته‌فا له‌بری به‌خێرهێنانه‌وه‌ی سوله‌یمان و له جیاتی دڵدانه‌وه‌ی، به ئه‌وپه‌ڕی بێحورمه‌تی و به‌ده‌م جوێن و قسه‌ی ناشایسته، که له سه‌رۆکی بزوتنه‌وه‌ی میلله‌تێك به‌دووره، سوله‌یمان داده‌گرێت و ته‌نانه‌ت پێی ده‌ڵێت: باشترین کار ئه‌وه‌یه خۆی ڕاده‌ستی ئێران بکاته‌وه و ده‌گه‌ڵیان پێکبێت، به‌ڵام سوله‌یمان ڕابوردوی ده‌خاته‌وه بیر و ده‌ڵێت: «ئه‌و سه‌رده‌مه‌ی کەوا شۆڕشی کوردستانی باشوور له ئه‌وپه‌ڕی هه‌ژاریدا بوو، من و که‌سانی وه‌ك من بۆی تێکۆشاوین و هه‌رگیز چاومان له حه‌سانه‌وه و سازان ده‌گه‌ڵ حکومه‌ته داگیرکه‌ره‌کان نه‌بووه که ئێستا من هه‌م بێت. من وه‌ك کوردێك که هه‌ڵگری بیر و باوه‌ڕێکی خاوێنی کوردانه‌م، بۆم هه‌یه سه‌ر به شوێن ئاواته‌کانمدا بڕۆم و گیانمی بۆ به‌خت بکه‌م. من هه‌رگیز ئاماده نیم سه‌رشۆڕ بکه‌م و مل بۆ ڕژێمێك دابنه‌وێنم که ده‌ستی به خوێنی کۆمار سووره».\nئه‌وه‌ی که ئاشکرایه، له‌و ده‌مه‌دا جگه له مه‌لا مسته‌فا، ئیدریس و مه‌سعودی کوڕی و دوو کارگێڕی ساواکی ئێرانیش ئاماده بوون و گوێگری ئه‌م قسه و باسه‌ی بارزانی و سوله‌یمان بوون.\n”له ١٩٦٧ داشۆرش ناچاربووكاريكی ناخۆش ئه نجام بدات،كه نه ده توانرا خۆی لی ببويردريت. ئه ويش كاتيك سليمانی موعينی كه دژی ئه حمه د توفيق بوو،ده ستگير كرا،كه چوو بووه پال جاشەكانی ٦٦ و هاوكاری رژيمی عيراقی له دژی شۆرش كردبوو،ئيدی كوژراو لاشه كه ی بۆ ئيران نيردرايه وه. نه ده كرا وا چاو له مه سەلەی چارەنوسی سلیمانی موعينی بكريت كه مه سه له يه كی حيزبی ناو خۆييه. ئه و هاوكاری جاشەكانی ٦٦ ی كردووه ودوژمنی شورشه و ناكريت كيشه كه ی جيابكريته وه به بيانووی ئه وه ی كه پەيوەندی به كاروباری حيزبه كه يەوه هەبووه. هەرچەند ئيمه ئەو كوتاييه ناخۆشه شمان بو ئەو پياوه نه ده خواست.”وه رگيردراو له كتيبي البارزاني و الحركة التحررية.مه سعود بەبی بەلگه كاك سولەيمان تاوانبار دەكات و كوشتن و تەحويل دانەوه ی رۆلەكانی رۆژهەڵاتی كۆردستان به ئيران به كاريكی ئاسايی دادهنيت وفرۆشتنی شۆرشی رۆژهەڵاتی كۆردستان به ئيران له ژيرسيبەری شۆرشی باشورحەقانيەت پی دەدات… .\nمه‌لا مسته‌فا ئه‌مر ده‌رده‌کات سوله‌یمان بخه‌نه به‌ندیخانه‌ی شۆڕش. پاشان به هه‌ژار، شاعیری ده ربار ده‌ستوور ده‌دات که سه‌ردانی سوله‌یمان بکات و به هه‌ر زمانێك بێت، ئه‌و ناچار به چونه‌وه و خۆ به‌ده‌سته‌وه‌دان بکات. هه‌ژار، هه‌ر ئه‌و جۆره‌ی که له کتێبی «چێشتی مجێور»دا نووسیویه‌تی، له‌جیاتی دڵدانه‌وه و دۆزینه‌وه‌ی ڕێگایه‌ك بۆ به‌رده وامبوونی خه‌باتی کوڕانی ڕۆژهه‌ڵاتی کوردستان، ده‌ست ده‌کات به مه‌حاکمه‌کردنی سوله‌یمان. ته‌نانه‌ت له کتێبی «چێشتی مجێور»دا که دوای مردنی له چاپدراوه، گه‌لێك ناو و ناتووره‌ی به‌دوور له ڕاستیی داوه‌ته پاڵ سوله‌یمان و تاوانه‌کانی سه‌رکردایه‌تیی شۆڕشی پێ شاردوه‌ته‌وه. ئه‌گه‌رچی نوسراوه‌کانی هه‌ژار له ئاست سوله‌یمان سه‌ر به سه‌ری سووکایه‌تین و بێحورمه‌تی، به‌ڵام دیار و ئاشکرایه که هیچیان ڕاستنین و هه‌ر هه‌مووی ئه‌وه‌نده ساخته‌چییانه سازکراون، که ڕواڵه‌تی شاعیرانه‌ی هه‌ژاریان هێناوه‌ته ژێر پرسیاره‌وه. ده‌بێ بڵێین جێی گه‌لێك داخ و که‌سه‌ره بۆ پیاوێکی ئه‌دیب و شاعیری وه‌ک هه‌ژار، که سه‌ر و سه‌رده‌مێك ده‌گه‌ڵ مامۆستا «هێمن» دوو شاعیری میللیی کوردستان بوون و له ڕێزه‌ی یارانی به‌وه‌فای پێشه‌وا قازی محه‌مه‌د ده‌ناسران، له‌و سه‌رده‌مه ناسکه‌دا که بزوتنه‌وه و سه‌رهه‌ڵدانی ڕۆژهه‌ڵاتی کوردستان دنه‌ده‌ر و چاوسوری زانا و لێهاتووی گه‌ره‌ك بوو، هه‌ژار له جیاتی کۆمه‌ك و پشتیوانی له سه‌رهه‌ڵدانی ساوای ڕۆژهه‌ڵاتی کوردستان، شان به شانی کاربه‌ده‌ستانی ساواك، تێکۆشه‌رێکی کورد مه‌حاکمه ده‌کات و دوای تێرۆرکردنیشی، به ئه‌وپه‌ڕی هه‌ژاری و که‌سادی و دۆڕاوییه‌وه له چێشته، مجێور نه‌خۆره‌که‌یدا به خراپه باسی ئه‌و که‌سه ده‌کات، که هه‌ر له سه‌رده‌می کوڕ و کاڵی و له هه‌ڕه‌تی لاوه‌تیی خۆیدا ده‌ستی له هه‌رچی خێر و خۆشی ناو بنه‌ماڵه‌که‌ی هه‌ڵگرتبوو و فیداکارانه خۆی به فیدای کورد و کوردستان کردبوو.\nله كتيبی؛چپ در ايران به روايت اسناد ساواك؛ له لاپه ره ی٣٠٦ سەبارەت به هەژار ئاواده نوسيت: عبدالرەحمان شەرەفكه ندی كوری مەلا محەمەد ناسراو به هەژار له ساڵی (١٣٢٥ هەتاوی) ١٩٤٦ زایینی له گه ل ياخيه كان هاوكاری كردووه و پاش تيكشكانی سه رهه لدانی ئازه ربايجان و له به ين چونی قازی محه ممه د،هه ژار هه لديته عيراق و له و ناوچه يه ی مه لا مسته فای ليده بيت جيگير ده كريت، ناو براو له و ماوه يه كه له عيراق ده بيت له گه ل حيزبی ديموكراتی كوردستانی ئيران هاوكاری دەكات و هاوكاريەكەش به و چەشنە دەبيت كه، شيعر و هەلبەستيان به زمانی كوردی بو ساز دەكات و هاوكات كاری تەبليغيان بو ئەنجام دەدات.\nبەپی ی راپورتی ساواك له (١٤/٨/١٣٥٤ هەتاوی) ١٩٧٠ زایینی ناو براو وه به ر عه فوی شا دەكەويت و لەگەڵ مەلا مسته فاديته وه ئيران و دەنيردريته كەرەج و ماليكی كه نرخی زياتر له يه ك ميليون بوه دەدريتی، و مانگانەش موچەی چوار هەزار تمەنی بو دەبردريته وه، ناوبراو له وەزعی خوی زور رازی بووه. بەپی ی راپورتی ساواك له سالی ١٩٧٠دا له گەڵ محمود جعفريان ، جيگری سازمانی راديو تلويزيونی ميللی ئيران قسە دەكات و زوری پی خوش دەبيت لەگەڵبەرنامەكانی كوردی راديو ئيران هاوكاری بكات، و له ساڵی ١٩٧١ ئه و كارە پی دەسپيردريت.\nبەپی ی راپورتی ساواك له (٧/٨/١٣٥٦) ١٩٧٢ زایینی هەژار باس دەكات كه : تەمەنيكم تيپەركردوه و تيگەيشتوم كه ژيانم دوراندووه ئيستاش دەم هەوی بو خوم بژيم، دوای ناهومێد بوونی ده‌زگای بارزانی بۆ ڕوخاندنی که‌سایه‌تیی سوله‌یمان، مه‌لا مسته‌فا ده‌ستور ده‌دات ڕاده‌ستی ئێران بکرێته‌وه، به‌ڵام کاربه‌ده‌ستانی ساواك له وه‌رگرتنی سوله‌یمان به زیندوویی خۆ ده‌پارێزن و داوای ته‌رمی بێ گیانی ئه‌و له بارزانی ده‌که‌ن. سه‌رکردایه‌تیی شۆڕشی کوردستانی باشووریش به‌بێ ئه‌وه‌یکه مه‌به‌ستی ساواك لێکبداته‌وه، ئه‌م کاره‌ش ده‌کات و سوله‌یمان ده‌ست به‌سته شه‌هیدده‌کات.\nساواك له‌م کاره‌دا دوو ئامانجان ده‌پێکێت؛ یه‌که‌م ـ تێکدان و لێك بڵاوکردنی کۆمیته‌ی شۆڕشگێڕی تازه پێگرتوو. دووه‌م ـ ڕه‌ش و دزێوکردنی ڕواڵه‌تی شۆڕشی کوردستانی باشوور به‌لای خه‌ڵکی کورد، به‌تایبه‌ت له ڕۆژهه‌ڵاتی کوردستان دا بوو؛ که هه‌ر دووك مه‌به‌ستیشی بۆ پێکهات. بزوتنه‌وه‌ی ساوای ڕۆژهه‌ڵاتی کوردستان نوقمی خوێن کرد و شه‌پۆلی ناڕه‌زایه‌تی و قین و تووڕه‌یی خه‌ڵکی زه‌حمه‌تکێشی ڕۆژهه‌ڵاتی کوردستانیشی له سه‌رکردایه‌تیی شۆڕشی باشووری کوردستان بزواند.\nڕۆژی چوارشه‌ممه (٢٥/٢/١٣٤٧ هه‌تاوی) ١٥/٥/١٩٦٨ زایینی، به ئه‌مری سه‌رۆکی شۆڕشی کوردستان، سوله‌یمان شه‌هیدده‌کرێت. هه‌ر ئه‌و ڕۆژه‌ش ته‌رمه‌که‌ی به هێلی کۆپته‌ر ده‌گوازرێته‌وه ئه‌و دیوی سنوور و له پادگانێ پێرانشار داده‌ندرێت و بۆ وره به‌رزکردنه‌وه‌ی هێزی نیزامیی شاهه‌نشاهی، نیشانی سه‌رباز و ژاندارمه‌کان ده‌درێت و دوای وێنه‌کێشانێك ڕه‌وانه‌ی شاری مه‌هاباد ده‌کرێته‌وه.\nئه‌و ڕۆژه‌ی که خه‌به‌ری شه‌هیدکرنی سوله‌یمان له نێو خه‌ڵکی مه‌هاباد و ده‌ور و به‌ر دا ده‌نگده‌داته‌وه، خه‌ڵك ده‌ڕژێنه نێو شه‌قام و کۆڵانه‌کان. دوکان و بازاڕ و دایره‌کان داده‌خرێن و به عام به‌ره‌و گۆڕستانی بداغ سوڵتان ده‌که‌ونه ڕێ. ڕۆژی هه‌ینی (٢٧/٢/١٣٤٧ هه‌تاوی) ١٧/٥/١٩٦٨، شه‌هیدی سه‌ربه‌رزی کورد، له سه‌ر ده‌ست و باوه‌شی گه‌رمی خه‌ڵکی کورد به خاکی نیشتمانه‌که‌ی ده‌سپێردرێت. شایانی باسه ئاماژه به‌مه‌ش بکه‌ین که هه‌تا ئه‌و ڕۆژه، مه‌لا مسته‌فا وه‌ك ڕه‌مزی شۆڕش و به‌وێنه‌ی کاریسمایه‌کی به‌توانای کوردایه‌تی ناوی له‌سه‌ر زمانی کوردی ڕۆژهه‌ڵات به خۆشی و ڕه‌وانی ده‌گه‌ڕا، به‌ڵام به‌م هه‌ڵوێسته ناشایسته‌یه و به‌م سور کردنی ئه‌نگوچکی شۆڕش به خوێنی ڕۆڵه‌ی شۆڕش، نه‌خوازا به ئه‌مری خوێنخوارترین قاتڵی قازی محه‌مه‌د و یارانی ئه‌و، ئیتر ڕه‌مز و کاریسماکه شکا و هه‌تا له ژیان دا بوو، نه‌که‌وه‌ته‌وه نێو دڵی گه‌لی کوردستان به تێکڕایی.\nکاتێك محه‌مه‌د ئه‌مینی موعینی هه‌واڵی شه‌هیدکردنی سوله‌یمانی کوڕی ده‌بیستێت، ده‌ڵێت: «پێم وانییه مه‌لامسته‌فا ئه‌م کاره‌ی کردبێت، چونکه من گه‌لێکم خزمه‌تی مه‌لامسته‌فا کردووه و قه‌ت بڕوا ناکه‌م ئه‌و خه‌یانه‌ته مه‌زنه به ده‌ستی ئه‌و له کورد کرابێ!». به‌ڵام دواتر ده‌رکه‌وت که کاره‌ساته‌که به فیتی ساواك و به ده‌ستی باره‌گای بارزانی کراوه.\nهه‌واڵی شه‌هیدبوونی سوله‌یمان موکریان ده‌هه‌ژێنێت و له شاری مه‌هاباد دا خه‌ڵك ده‌ڕژێنه سه‌ر شه‌قامان ، که له ئاکامی خۆ ڕاگری و کۆڵنه‌دانی خه‌ڵك و داخستنی دوکان و بازاڕی شار، ساواك ناچار ده‌که‌ن ته‌رمی سوله‌یمان بدرێته‌وه که‌س و کاره‌که‌ی له شاری مه‌هاباد. خه‌ڵکی مه‌هاباد به ئه‌و په‌ڕی ڕێز و پێزانینه‌وه ته‌رمی سوله‌یمان له گۆڕستانی بداغ سوڵتان به خاك ده‌سپێرن.\nبه‌م جۆره و له ئاکامی هێرشی وه‌حشییانه‌ی هێزه‌کانی ئێرانی و به هۆی به‌رژه‌وه‌ندیی کاتی و پڕ له هه‌ڵه‌ی شۆڕشی باشوور دا، حوکمی فه‌وتانی کۆمیته‌ی ئینقلابی به ده‌ست و باسکی دوو لایه‌نان به‌ڕێوه بردرا.\nئه‌گه‌رچی سوله‌یمان و به‌شێکی هه‌ره زۆری هاوڕێیانی کۆمێته‌ی ئینقلابی له شه‌ڕی داسه‌پێندراوی ڕژێمی شای ئێران دا شه‌هید کران، به‌ڵام ڕێگاێ پیرۆز و ئامانجی به‌رزی کۆمیته‌ی ئینقلابی، که ڕزگاریی گه‌لی کورد و سه‌ربه‌خۆیی کوردستان بوو، له دڵ و مێشکی گه‌لی کورد دا له جاران نه‌مرتر ڕاگیرا و بوو به سه‌رمه‌شقی ڕاپه‌ڕین و سه‌رهه‌ڵدان و بزوتنه‌وه‌کانی دوواییش.\nشه‌ش مانگ به‌ر له کاره‌ساتی دڵته‌زێنی شه‌هیدبوونی سوله‌یمان، له گوندی قه‌مته‌ره ـ ی نزیك به شاری مه‌هاباد، سوله‌یمان و عه‌بدوڵلا و مینه‌شه‌م و چه‌ند پێشمه‌رگه‌ی تر، دیداریك ده‌گه‌ڵ په‌ریزاد و فاتم و جه‌عفه‌ر، واته خوشك و براکانی سوله‌یمان و عه‌بدوڵڵا ساز ده‌که‌ن که هه‌ر له‌و چاوپێکه‌وتنه‌دا سوله‌یمان به ئاشکرا ڕاده‌گه‌یه‌نێت که ئه‌و ده‌گه‌ڵ بارزانی نه‌ماوه و ئاماده‌ش نییه بچێته ژێر فه‌رمانی ئه‌وه‌وه. خوشك و براکانی هۆیه‌که پرسیارده‌که‌ن، سوله‌یمان له وه‌لامیاندا ده‌ڵێت: ” هه‌تا ئه‌وکاته‌ی که شۆڕشی گه‌لی کورد به پشتیوانی و یاریکاریی زه‌حمه‌تکێشانی گەلی کورد و، بۆ وه‌دیهاتنی مافی ئه‌وان به‌ڕێوه‌ده‌چوو، ئێمه له خزمه‌تی دابووین، به‌ڵام هه‌رکه ڕێبه‌رایه‌تیی شۆڕش که‌وته داوی پیلانی دوژمنانی گه‌ل و لە گەڵ جیا بۆوه، ئێمه‌یش لێی جیابووینه‌وه و خه‌تی خه‌باتێکی ڕاسته‌قینه‌مان گرتۆته‌وه به‌ر” .\nهه‌ر له‌و چاوپێکه‌تنه‌دا سوله‌یمان ئه‌مه‌ش ده‌ڵێ که دوای ماڵاویی لێکردنیان و لێک هه‌ڵبڕانیان، به ماوه‌ی شه‌ش مانگان له‌و مه‌ڵبه‌نده دوور ده‌که‌وێته‌وه و دوای گه‌ڕانه‌وه‌ی ، ڕه‌وشێکی تری شۆڕشگێرانه ده‌گرنه به‌ر.\nمریه‌م خانمی خێزانی سوله‌یمان و سیامه‌ندی کوڕیان که له گۆندی دێرێ ده‌بن، به یارمه‌تیی محەمەد مه‌لاعه‌لی بێژوێی ڕاده‌گوێزرێنه سونێ، به‌ڵام ساڵی ١٩٦٧، له ئاکامی هێرشێکی پێشمه‌رگه‌کانی پارتی بۆ سه‌ر سونێ، خێزان و کوڕی سوله‌یمان ده‌که‌ونه به‌رده‌ستی که‌سێك به‌ناوی حه‌سۆ میرخان و له سه‌نگه‌سه‌ر ده‌سبه‌سه‌ر ده‌کرێن. هه‌ر له گۆندی سه‌نگه‌سه‌ر دا دووه‌مین منداڵی سوله‌یمان ، که سامڕه‌ندی ناوه، له دایکده‌بێ. له ماوه‌ی له‌دایکبوونی سامڕه‌نددا، هاوڕێی دێرینی سوله‌یمان، واته سه‌ید ڕه‌سوڵی دێهقان ئه‌و په‌ڕی فیداکاری و له خۆ بوردویی نیشانده‌دات.\nپاش ماوه‌یهك، سوله‌یمان نامه‌یەك بۆ حه‌سۆمیرخان ده‌نووسێ و داوا ده‌کات ژن و منداڵه‌که‌ی ئازاد بکرێن و ڕه‌وانه‌ی سلێمانی بکرێنه‌وه، به‌ڵام حه‌سۆمیرخان هیچ وه‌ڵامێکی پێناداته‌وه. هه‌ربۆیه سوله‌یمان چه‌ند پێشمه‌رگه ده‌نێرێت و ژن و منداڵه‌که‌ی له دیلی و ژێرده‌ستی ڕزگار ده‌کات. له ڕاگواستن و جێگیرکردنی ژن و منداڵه‌کانیدا، شێخ له‌تیفی حه‌فید ئه‌وپه‌ڕی هاوکاری نیشان ده‌دات و له نزیك ماڵه‌که‌ی خۆی خانویه‌کیان بۆ به‌کرێده‌گرێت.\nکارنامه‌ی ڕاپه‌ڕین و سه‌رهه‌ڵدانی کۆمیته‌ی شۆڕشگێری حیزبی دیموكراتی کوردستان ئه‌گه‌رچی له ژێر ته‌م و مژێکی لێڵ دا شاراوه ما‌وه‌ته‌وه و هه‌رچه‌ند که ڕێبه‌ران و ئه‌ندامانی به‌وه‌فای ئه‌و هێزه ساوایه غه‌رقی خوێن کران، به‌ڵام سوله‌یمان و هاوڕێیانی به سه‌ربڵندی ژیان و به ڕووسووری که‌وتنه ژێر خاک. ناویان و یادی ئاشکرایان بوو به سوێند و به‌ڵێنی کوڕان و کیژانی کوردستان له ژوانگه‌ی دڵداری و خه‌بات دا و سوێندیان پێ خورا. ده‌نگی ده‌نگبێژان به ده‌نگ یادی و یادگاره‌کانیان لاواندنه‌وه و هه‌ڵبه‌ستوانان سرودیان بۆ هه‌ڵبه‌ستن. ماملێی مه‌زن به یادی یه‌که‌م ژوانی یارانی شۆڕش له زمزیرانی سه‌رکه‌ش دا، ڕه‌مزی ڕازێکی به گوێی خه‌ڵك دا چرپاند و هێمن ـ ێ زاناو شاعير‌ی ميللی كورد ڕایگه‌یاندکه ڕه‌وه‌زبه دارده‌ست وردنابێت وسوله‌یمان به گوڵە ناکوژرێت.\nزه وی! ئيستاش له رووت هه لدی بده ی سوور؟ نه رووخای ئاسمانی پيری پشت كوور؟\nكه حالی زارمان ئاوا ده بينن كه مالی زالمان ئاوا ده بينن\nكه مه رگی كاوه كانی چاك ده بينن كه جه رگی كيژه كان پر چاك ده بينن\nكه كؤری شين؛ به هاري سوور ده بينن ؛؛ئه مين؛؛ی تا ئه مين مه ئموور ده بينن\nكه بووكی سووری بی زاوا ده بينن كرووزه ی بی گؤنای ساوا ده بينن\nكه سؤمايی له چاو باوكان براوه به رؤكی پيره دايكان دادراوه\nكه كوندی شووم له گوندی كورد ده خوينی كه گه نجی كورد ده گه وزينی ده خوينی\nكه ته ختی به ختی كورد بی خيو ده بينن ؛؛سوله يمانی؛؛ ئه سيری ديو ده بينن\nبناری ليژ و نا هه مواری هه لگورد ده بينن بؤته ده شتی كه ربه لای كورد\nبه ناهه ق خوينی تيكؤشه ر ده ريژن شه هيدی بی سه ر و بی شوين ده نيژن\nشاعیری نەمن هێمن موکریانی ٢٧/٢/١٣٥٨ی هه تاوی ١٩٧٩ زایینی.\nپێویست به دوپاتکردنه‌وه نیه، به‌ڵام مێژوی کورد خۆ به‌خت کردن و شۆڕش و سه‌رهه‌ڵدان و ته‌نانه‌ت خه‌یانه‌تیشی تێدا بووه و دوا ڕۆژی مێژوی کورد پێویستی به زانین و تێگه‌یشتنی ئه‌م بوارانه هه‌یه، هه‌تاکو ڕۆڵه‌کانی دوا ڕۆژ بتوانن به شێوه‌یه‌کی زانستی و شه‌فاف ئه‌م بوارانه و یا خود ئه‌م قۆناخ و تێکهلچوونانه له مێژوی خۆی دا بخوێنێته‌وه و له‌م هه‌ستان و تێکچونانه‌دا مێژویه‌کی خاوێن و دوا ڕۆژێکی سه‌رکه‌وتو و سه‌ر بڵیند بۆ خۆی و نه‌ته‌وه‌که‌ی سه‌قامگیر بکات. و له‌م هه‌ڵه و بۆچونانه ده‌رس وه‌ربگرێت و دووپاتیان نه‌کاته‌وه. هه‌تا ئه‌و گۆشانه‌ی مێژوش نه‌خرێنه به‌ر ڕوناکی زانستی و به به‌رهه‌می باش و خراپییه‌وه لێکدانه‌وه‌یان له‌سه‌ر نه‌کرێت و شێوه‌ی ئوپۆرتۆنیزمی سیاسی سێبه‌ری خۆی به‌سه‌ر مێژو دا بگرێت، هیچ کات پێشکه‌وتوویی و خۆناسین نابێته مادیه‌تێک و، ئه‌گه‌ر مرۆڤیش له ناو جڤاتێک دا ئاگاداری مێژوی خۆی نه‌بێت و له خۆی و له مێژووی بێگانه بێت، ناتوانێ به فه‌لسه‌فه‌یه‌کی نه‌ته‌وه‌یی مێژوی ڕاسته‌قینه‌ی خۆی به ئیراده‌یه‌کی سه‌ربه‌ست بگه‌یه‌نێته ئه‌نجام . به‌شی نه‌ته‌وه‌یه‌کی بێ ئیراده و بێ فه‌لسه‌فه‌ی نه‌ته‌وه‌یی کۆیله‌تی و ژێرده‌ستی که هه‌تاکو ئه‌م ڕه‌وشه‌ی تێدا بێت، ئێمه‌ی کورد کێشه‌ی له گه‌ڵ ده‌که‌ین و له تێکۆشان داین بۆ تێکشکانی ئه‌م نه‌خۆشییه‌ی ناو کۆمه‌ڵگا دا. هیوادارم مرۆڤی تێگه‌یشتوی ئێمه به زۆرینه‌یه‌وه بگاته قه‌ناعه‌تێک که ئێمه‌ی کوردیش مافی خۆمانه چاره‌نوسی خۆمان به ده‌ستی خۆمان بنوسین، ئه‌و کات له‌گه‌ڵ فه‌لسه‌فه‌یه‌کی نه‌ته‌وه‌یی ئه‌م تراژیدیانه به‌سه‌ر ئه‌م نه‌ته‌وه چه‌وساوه‌یه دا هاتوه و چه‌سپاندراوه، دوری لێ بکرێت و به یه‌کگرتویه‌کی پته‌و پێشیان لێ بیرێت و ژیانێکی سه‌ربه‌ست و ئازاد بۆ ئه‌م نه‌ته‌وه‌یه که به سه‌دان ساڵه له کۆیله‌تی دا ده‌ژی، سه‌قامگیر بکات و بۆ بوژانه‌وه و پێشکه‌وتوویی وڵات هه‌نگاو هه‌ڵێنرێته‌وه و یه‌کسانی و برایه‌تی و ئیراده‌ی گه‌لان ببێته ڕاستییه‌کی نه‌شاردراوه.\nسه‌رچاوه مەڵپەری بنەماڵەی موعینی\nPrevious مێژووی دۆزینه‌وه‌ی مادده بێهۆشكه‌ر و سڕِِِكه‌ره‌كان\nNext چایخانە و قاوەخانەكانی جارانی شاری هەولێر\nئەمڕۆ لەمێژوو دا


(لە قەزای خەباتەوە ڕەوانە کراوە)\nقەزای خەبات دەکەوێتە رۆژاوای ھەولێر لەسەر رێگای ھەولێر - موسڵ بەدووری (٣٥) کم لە شاری ھەولێرەوە. ھەروەھا دەروازەی بەیەکەوە بەستنی ھەردوو شاری موسڵ و دھۆکە بەپارێزگای ھەولێر. قەزای خەبات دەکەوێتە سەر زێی گەورە بەناوچەیەکی کشتوکاڵی گرنگ و گەشتیاری ناسراوە لەبەر ئەوەی گەورەترین پڕۆژەی ئاودێری ھەیەو ناوچەیەکی دارستانی بەرفروانی لێ یەو سوودی گەشتیاری ھەیە. رووبەری گشتی قەزای خەبات (٢٧٥١٣٧) دۆنمەو دەکاتە (٦٨٧) کم٢. جیا لەسەنتەری قەزا (٣) ناحیە بەناوەکانی (ڕزگاری- کەورگۆسک - دارەشەکران) و (٣) کۆمەڵگەو (٦٤) گوندی ھەیە. لە ساڵی ٢٠١٨دا، ژمارەی تێکرای دانیشتوانی قەزا (١١٧،٥٨٠)کەس و ژمارەی دانیشتوانی سەنتەری قەزا زیاتر لە (٣٠،٠٠٠) کەسە. پاش بەقەزاکردنی خەبات دامودەزگای حکوومی لێیەو پێداویستی سەرەکی بۆ ئەو قەزایە دابینکردووە کە سیمای شارستانی بەناوچەکە بەخشیووە.\nمێژووی قەزای خەبات[دەستکاری]\nڕاپەڕینی ئۆردووگای خەبات[دەستکاری]\n^ قەزای خەبات - ماڵپەڕی پارێزگای ھەولێر ١ی ئەیلوولی ٢٠١٦ لە وەیبەک مەشین، ئەرشیڤ کراوە.\nوەرگیراو لە «https://ckb.wikipedia.org/w/index.php?title=خەبات_(قەزا)&oldid=954730»\nئەم پەڕەیە دواجار لە ١٧:٤١ی ٢٥ی حوزەیرانی ٢٠٢٢ نوێ کراوەتەوە.


هەواڵەکان15 / 9 / 2018\nوتەکان15 / 9 / 2018\nگۆرانی کوردی 15 / 9 / 2018\nخۆپێشاندان15 / 9 / 2018\nوتوووێژەکان 15 / 9 / 2018\nاخبار15 / 9 / 2018\nهەواڵەکان1 / 9 / 2018\nهەواڵەکان16 / 9 / 2018\nروانینی رۆژ16 / 9 / 2018\nپرسی رۆژ16 / 9 / 2018\nتریبون هفتە16 / 9 / 2018\nاخبار16 / 9 / 2018\nوتوووێژەکان 16 / 9 / 2018\nبه‌یاننامه و راگەیندراو9 / 9 / 2018\nهەواڵەکان17 / 9 / 2018\nروانینی رۆژ17 / 9 / 2018\nوتەکان17 / 9 / 2018\nپرسی رۆژ17 / 9 / 2018\nبۆنه و رێوره‌سمه‌کان17 / 9 / 2018\nاخبار17 / 9 / 2018\nچالاکی هێزی پێشمەرگە 18 / 9 / 2018\nهەواڵەکان18 / 9 / 2018\nوتوووێژەکان 18 / 9 / 2018\nویژه برنامه18 / 9 / 2018\nوتەکان18 / 9 / 2018\nاخبار18 / 9 / 2018\nبۆنه و رێوره‌سمه‌کان18 / 9 / 2018\nهەواڵەکان19 / 9 / 2018\nدیدگاە روز 19 / 9 / 2018\nدیداری تایبەت19 / 9 / 2018\nکۆمسای 19 / 9 / 2018\nاخبار19 / 9 / 2018\nبۆنه و رێوره‌سمه‌کان19 / 9 / 2018\nپەیامی هاوخەمی هێزە سیاسیەکان 12 / 9 / 2018\nهەواڵەکان13 / 9 / 2018\nسکرتێری حیزبی دێموکراتی کوردستان13 / 9 / 2018\nوتوووێژەکان 13 / 9 / 2018\nوتەکان13 / 9 / 2018\nخۆپێشاندان13 / 9 / 2018\nهەواڵەکان14 / 9 / 2018\nوتوووێژەکان 14 / 9 / 2018\nبەرنامە تایبەتییەکان 14 / 9 / 2018\nدیداری تایبەت14 / 9 / 2018\nوتەکان14 / 9 / 2018\nتریبون هفتە14 / 9 / 2018\nچالاکی هێزی پێشمەرگە 14 / 9 / 2018\nبەرنامەی چوار شەممە ١٩٠٩٢٠١٨\nبەرنامەی سێ شەممە ١٨٠٩٢٠١٨\nبەرنامەی دوو شەممە ١٧٠٩٢٠١٨\nسپاس و پێزانینی ناوەندی هاوکاریی حیزبەکانی کوردستانی ئێران بە بۆنەی پێشوازیی پڕ شکۆی خەڵکی ڕۆژهەڵاتی کوردستان لە بانگەوازی مانگرتنی گشتی\nپەیامی سکرتێری گشتیی حیزبی دێموکراتی کوردستان دوای ڕووداوی هێرشە موشەکییەکەی سەر قەڵای دێموکرات\nدیدگاە روز - جنایتی دیگر بر پیشانی رژیم جنایت‌پیشەی جمهوری اسلامی\nدیداری تایبەت - کاردانەوەی میدیا خاریجیەکان لەسەر مووشەکبارانی قەڵای دێموکرات میوانی بەرنامە : کاک محەممەد خادمیانی چالاکی سیاسی و چاوەدیری میدیایی -کانادا\nکۆمسای - مووشە کبارانی قەڵای دێموکرات\nکۆریادی شەهیدانی ١٧ی خەرمانان لە نۆروێژ بەشی ١\nسەردانی یەکیەتیی ژنانی دێموکراتی کوردستان لە مەزارگەی مام جەلال تاڵەبانی 12 / 10 / 2017\nهەیئەتێکی یەکیەتیی ژنانی دێموکراتی کوردستان سەردانی مەزاری سەرۆک مام جەلال تاڵەبانی کرد.\nرۆژی چوار شەممە ١٩ / ٧/ 1396 بەرامبەر بە ١١ی ئۆکتۆبری ٢٠١٧ی زایینی هەئەتێکی یەکیەتیی ژنانی دێموکراتی کوردستان بە سەرپەرستی سۆهەیلا قادری سکرتێری یەکیەتیی ژنان و بە هاوڕێیەتی خاتوو نەسرین حەداد ئەندامی رێبەریی حیزب و خاتوو چیمەن تۆفیق لێپرسراوی لقی کۆیەی یەکێتیی ژنانی کوردستان و کۆمەڵێک لە ئەندامانی بەڕێوەبەریی و ئەندامانی یەکیەتیی ژنانی دێموکراتی کوردستان بە نوێنەرایەتی هەموو ئەندامانی ئەو یەکیەتییە چوونە سەر مەزاری مام جەلال تاڵەبانی و لە رێورەسمێکی تایبەتدا رێزیان لە تەمەنێک لە خزمەت و تێکۆشانی ئەو رێبەرە گەورەی کورد گرت.\nلە سەرەتایی رێورەسمەکەدا هەیئەتی یەکیەتیی ژنان بە شێوەیەکی شایستە و لە رێپێووانێکی فەرمیدا بە ئاڵای پیرۆزی کوردستانەوە چونە سەر مەزاری مام جەلال و لە لایەن بەڕێزان سۆهەیلا قادری و نەسرین حەداد تاجە گوڵی رێز و وەفا لە سەر گڵکۆی مام جەلال داندرا.\nبە دوای ئەودا کیژۆڵەی هونەرمەند و دەنگخۆش کوردستان عەزیزیان ئەندامی لاوی یەکیەتیی ژنان مەقامێکی بە سۆز کە هۆنراوە و ئاوازی خۆی بوو بە دەنگە سیحراویەکەی چڕی.\nبە دوای ئەودا پرسەنامەی یەکیەتیی ژنان لە لایەن سکرتێری یەکیەتی ژنانەوە خوێندرایەوە .\nدەقی پرسەنامەکە بەو شێوەیە بوو:\nپرسەنامە بە بۆنەی کۆچی دوایی سەرۆک مام جەلال تاڵەبانی\nخەڵکی خەباتکاری کوردستان :\nهەڤاڵانی سەرکردایەتی و کادر و ئەندامانی یەکیەتی نیشتمانی کوردستان :\nهەواڵی کۆچی دوایی مام جەلال تاڵەبانی سەرکۆماری عێڕاق و سکرتێریی گشتی یەکیەتی نیشتمانی کوردستان خەمبار ودڵگرانی کردین . کۆچی سەرکردەی کارێزما و لێهاتووی شۆڕش و خەباتی کوردایەتی و هێزی پشتیوانی سەردەمی سەختی خەباتی رۆژهەلاتی کوردستان ،بە خەسارێکی گەورە بۆ نەتەوەکەمان دەزانین . هیوادارین دوای ئەو کۆستەش گەلەکەمان بە گشتی و یەکیەتیی نیشتمانی کوردستان بە تایبەتی چۆک دانەدەن تا وەدی هاتنی ئامانجە بەرزەکانی شەهیدانی کوردستان بە گشتی و شەهیدانی سەرکردە و رابەرانمان لە هەرچوار پارچەی کوردستان .\nبەو هیوایە هەر وەک چۆن جەنابی مام جەلال سیمبوولی ئاشتی و پێکەوە ژیان بووە لە عێڕاق و کوردستان بە تایبەتی ،کۆچی دواییشی ببێتە هەوێنی ئاشتەوایی گشتی و ئاشتەوایی نەتەوەیی و نێو ماڵی کورد بە تایبەتی .\nشیاوی باسە هەر ئەو هەیئەتە کاتژمێر ٣ی دوای نیوەڕۆ بۆ رێزگرتن لە گیانی پاکی مامۆستا کەریم زەند ، نووسەر و رووناکبیری گەورەی کورد و مامۆستای کوردایەتی کە مامۆستای قوتابخانەکانی سەردەمی کۆماری کوردستان لە مەهاباد بووە ،سەردانی ماڵی کۆچکردوویان کرد و لە نزیکەوە سەرەخۆشیان لە ئامینە خانم هاوسەری کۆچکردوو مامۆستا کەریم زەند و بنەماڵەکەی کرد وهاوخەمی و هاودەردی خۆیان و هەموو ئەندامانی رێکخراوەکەیان بە بنەماڵە بەڕێزەکەی و خەڵکی شاری سلێمانی راگەیاند.


دەقی قسەکانی کاک خالید عەزیزی لە یادی ٧٠ ساڵەی دامەزرانی کۆماری کوردستان دا 24 / 1 / 2016 دیداری تایبەتی ک . ن. ن لەگەڵ سکرتێری گیشتی حیزبی دێموکراتی کوردستان 19 / 10 / 2015 دەقی قسەکانی سکرتێری گیشتی حیزبی دێموکراتی کوردستان کاک خالید عەزیزی لە یادی ٧٠ سالەی دامەزرانی حیزب دا 20 / 8 / 2015 دیدارێکی تایبەت لەگەڵ کاک خالید عەزیزی سکرتێری گشتی حیزبی دێموکراتی کوردستان 1 / 8 / 2015 وتووێژی کاناڵ رووداو لە گەڵ سکرتێری گیشتی حیزبی دێموکراتی کوردستان لە پێوەندی لەگەڵ رێککەوتنی ئێران و رۆژئاوا 15 / 7 / 2015


بڵاو کرایه‌وه fredag 5 oktober 2007 kl 11.06\nلوسیانۆ ئاستۆدیللیۆ (Luciano Astudillo) قسه‌بێژی سوسیال دیمۆکراته‌کان له بواری کێشه‌کانی هاوگونجی، ئینتگراشووندا ده‌ڵێ: ده‌کرێ چه‌ندین کۆمۆن تێکه‌ڵ بن و شوێنی ژیان له کۆمۆنێک بێ به‌ڵام شوێنی کارکردن له کۆمۆنێکی‌تر.\nکاتێ پرسیار له لوسیانۆ ئاستودیللیو (Luciano Astudillo) کرا که ئه‌ی بۆچی ئه‌و کاته‌ی خۆتان له سه‌ر حوکم بوون ئه‌و سیاسه‌ته‌ی ئێستاتان ڕه‌چاو نه‌کرد،ئه‌و خه‌تاکه‌ی خسته سه‌ر ئه‌ستۆی ئه‌و حیزبانه‌ی هاوپشیتاین بوون، واتا دوو حیزبی چه‌پ و ژینگه.\nfredag 5 oktober 2007 kl 10.56


Home›هەواڵ›کوردستان›تەندروستی سلێمانی: ئەو هاوكارییەی حكومەت دەمانكات لە ئاست پێداویستییەكانماندا نییە\nجێگری بەڕێوەبەری گشتی تەندروستی سلێمانی ئاماژە بەوەدەكات ئێمە تەنیا پشت بە هاوكارییە مادییەكانی حكومەت نابەستین بۆ ڕایكردنی كاروبارەكانمان چونكە ئەو هاوكارییەی لە لایەن حكومەتەوە دەمانكرێت لە ئاست پێداویستییەكانماندا نین، هەندێك جاریش جیاوازی دەكرێت لە دابینكردنی هاوكاری بۆ تەندروستی پارێزگاكان.\nعەبدوڵا ئەحمەد، جێگری بەڕێوەبەری گشتی تەندروستی سلێمانی بە SNNی راگەیاند: لە هەموو جیهاندا كەرتی تەندروستی ئەو كەرتە نییە كە داهات بۆ حكومەت بەدەست بخات بەڵكوو دەبێت حكومەت پارەی بۆ تەرخان بكات، ئەوەی لە هەرێمی كوردستان دەگوزەرێت بە درێژایی ئەم كابینە و كابینەكانی دیكەی حكومەتی هەرێم نەتواندراوە لە حاڵەتە ئاساییەكانیدا وەك پێویست بودجە بۆ كەرتی تەندروستی دابینبكرێت ئەوە سەرەڕای ئەوەی ئێستا كۆرۆنا بڵاوبووەتەوە و فشارێكی زۆرترمان لەسەرە.\nئاماژەی بەوەشكرد: ئێمە لە بەڕێوەبەرایەتی گشتی تەندروستی سلێمانی لەگەڵ ئەوەی حكومەت تاڕادەیەك توانیویەتی هاوكاریمان بكات، بەڵام تەنیا پشتمان بەو هاوكارییانە نەبەستووە كە لەلایەن حكومەتەوە بۆمان دابینكراوە، بەڵكوو كۆمپانیاكان و كەسایەتییەكان و خێرخوازان هاوكاری باشی كەرتی تەندروستییان كردووە ئەگەر ئەوان نەبوونایە نەمان دەتوانی درێژە بەكارەكانمان بدەین.\nجێگری بەڕێوەبەری گشتی تەندروستی سلێمانی ئەوەشی خستەڕوو: زۆرجار ئەوە بەدیدەكەین كە لەلایەن وەزارەتی تەندروستیەوە هاوكاری مادی بۆ پارێزگایەك دابیندەكرێت بەڵام لە ئاستی پارێزگای سلێمانی ئەو هاوكارییە دابیننەكراوە، بۆیە بەشێوەیەكی گشتی بڵاوبوونەوەی كۆرۆنا بارگرانییەكی زۆری بۆ دروستكردوین و حكومەتیش نەیتوانیوە بە شێوەیەكی باش و پێویست هاوكاریمان بكات.\n75 ملیۆن دۆلار داهاتی گەشتیاران بووە لە دوو مانگی رابردوودا لە پارێزگای ...


کۆمەڵەی سوریا: جارێکی دیکە هێرشی ئاسمانی کراوەتە سەر ملیشیاکانی سەر بە ئێران لە سوریا\nکۆمەڵەی سوریا بۆ چاودێری مافەکانی مرۆڤ دەڵێت هێرشی ئاسمانی کراوەتە سەر هێزەکانی ئێران و ملیشیاکانی سەر بەو وڵاتە لە ناوچەی بوکەمالی ڕۆژهەڵاتی دێرزوری سوریا\nلە هەولێر گردبوونەوە بۆ ڕووبەڕووبوونەوەی گەندەڵی دەکرێت\nلە پێناو چاکسازی ڕیشەیی و ڕووبەڕووبوونەوەی کەرتی گشتی و کەمکردنەوەی ئیمتیازاتی پلە باڵاکان و هەڵوەشاندنەوەی خانەنشینی ناڕەوا، ژمارەیەک لە چالاکانی سڤیل و ئەندام و لایەنگرانی حیزبە جیاجیاکانی هەرێمی کوردستان لەبەردەم پەرلەمان هەرێمی کوردستان گردبوونەوە و کۆمەڵێک داواکاریان لەوبارەیەوە خستەڕوو.\nهاوپەیمانێتى حیزبە کوردیەکانى کەرکوک لەبەردەم هەڵوەشاندنەوەدایە\nیەکلیستى حیزبە کوردیەکان لەکەرکوک بۆ هەڵبژاردنى ئەنجومەنى پارێزگا، لەبەردەم هەڵوەشاندنەوەدایە، بە تایبەت دواى کشانەوەى سۆسیالیست و گومانى حیزبەکان لەجدى بوونى پارتى بۆ بەشداریکردن لە هاوپەیمانێتیەکەدا.\nچاوپـێکەوتن لەگەڵ سێزای تەمەلـلی ھاوسەرۆکی ھەدەپە\nفرۆشتنی ژمارە نایابەکانی ئۆتۆمبیلی هەڵەبجە دواخرا\nوێنەی 16 ی مانگی نۆی ساڵی 2019\nکۆبوونەوەی سێ قۆڵی تورکیا و ئێران و ڕووسیا لە ئەنکەرە\nپەیامنێری ڕۆژ نیۆز لە هەولێر ئازادکرا\nبڕیار محەمەد پەیامنێری ئاژانسی ڕۆژ نیۆز لە هەولێر کە بۆ ماوەی 26 ڕۆژ لە لایەن ئاسایشی هەولێرەوە وەک خۆی دەڵێت دەستگیرکرابوو دواجار ئازادکرا\nزایەڵەی داهێنان 15 ی مانگی نۆی 2019\nئاژانسێکی ئێران دەڵێت هێزێکی پاسداران دەستدەگرێت بەسەر کەشتیەکدا\nئاژانسێکی هەواڵی ئێران دەڵێت هێزێکی دەریایی وڵاتەکەی دەستیگرتووە بەسەر کەشتیـیەکی نەوتبەر لە ئاوەکانی پارێزگای هورمزگان لە کەنداو\nئێران: هیچ کۆبوونەوەیەک نابێت لەنێوان ڕۆحانی و ترامپدا لە نەتەوە یەکگرتووەکان\nکەناڵی ئێران ئاماژەی بەوەدا تاران دەڵێت هیچ کۆبوونەوەیەک لە نێوان سەرۆکی ئێران حەسەن ڕۆحانی و سەرۆکی ئەمەریکا دانۆڵد ترامپ لە نەتەوە یەکگرتووەکان نابێت، ئەوەش دوای ئەوەی کۆشکی سپی ئەگەری کۆبوونەوەیەکی لەوشێوەیەی بەکراوەیی بەجێهێشتەوە\nهێزەکانی ئەفغانستان و ئەمەریکا دوو سەرکردە و ژمارەیەک چەکداری تاڵیبان دەکوژن\nبەرپرسانی ئەفغانی وتیان هێزەکانی ئەفغانستان بە پشتیوانی هێزەکانی ئەمەریکا دوو سەرکردەی تاڵیبانیان کوشتووە کە وەکو فەرمانڕەوای دوو هەرێمی ئەفغانستان دیاریکرابوون، ئەمەش لەکاتێکدا شەڕ و پێکدادانەکان لە ئەفغانستان دوای نەمانی دانوستانەکانی ئاشتی زیاتر بوون


<< < مەرقۆس 15 > >>\n١ هەر بەیانی زوو، کاهینانی باڵا و پیران و مامۆستایانی تەورات و هەموو سەنهەدرین ڕاوێژیان کرد. عیسایان قۆڵبەست کرد و بردییان، دایانە دەست پیلاتۆس.\n٢ پیلاتۆس لێی پرسی: «تۆ پاشای جولەکەی؟» عیسا وەڵامی دایەوە: «تۆ دەڵێیت.»\n٣ کاهینانی باڵا سکاڵای زۆریان لێ دەکرد. ٤ پیلاتۆس لێی پرسییەوە: «ئایا هیچ وەڵام نادەیتەوە؟ بزانە چەند سکاڵات لێدەکەن.»\n٥ بەڵام عیسا هیچ وەڵامی نەدایەوە، تاکو ئەوەی پیلاتۆس سەرسام بوو.\n٦ لە هەر جەژنێکدا فەرمانڕەوا بەگوێرەی داواکاری خەڵکەکە بەندکراوێکی ئازاد دەکرد. ٧ پیاوێک بە ناوی باراباس لەگەڵ یاخیبووان گیرابوو، لە ڕاپەڕینەکە کوشتاریان کردبوو* . ٨ ئینجا خەڵکەکە هاتن و داوایان کرد ئەوەی هەمیشە دەیکرد بۆیان بکات.\n٩ پیلاتۆسیش لێی پرسین: «دەتانەوێ پاشای جولەکەتان بۆ ئازاد بکەم؟» ١٠ چونکە زانی کاهینانی باڵا لەبەر ئیرەیی عیسایان بە گرتن دابوو. ١١ بەڵام کاهینانی باڵا خەڵکەکەیان جۆشدا کە باراباسیان بۆ ئازاد بکات.\n١٢ پیلاتۆس دیسان لێی پرسین: «ئەی باشە حەز دەکەن چی لەوە بکەم کە پێی دەڵێن، ”پاشای جولەکە“؟»\n١٣ هاواریان کرد: «لە خاچی بدە!»\n١٤ پیلاتۆس لێی پرسین: «باشە چ خراپەیەکی کردووە؟» بەڵام ئەوان زیاتر هاواریان کرد: «لە خاچی بدە!»\n١٥ پیلاتۆسیش دەیویست خەڵکەکە ڕازی بکات، لەبەر ئەوە باراباسی بۆ ئازاد کردن، بەڵام فەرمانی دا کە عیسا بدرێتە بەر قامچی و پاشان لە خاچ بدرێت.\nسەربازەکان گاڵتە بە عیسا دەکەن\n١٦ سەربازەکان عیسایان بردە کۆشکەکە، کۆشکی فەرمانڕەوا و هەموو تیپەکەیان کۆکردەوە. ١٧ کەوایەکی ئەرخەوانییان لەبەرکرد، تاجێکیان لە دڕک هۆنییەوە و لەسەریان نا. ١٨ دەستیان بە سڵاو لێکردنی کرد، دەیانگوت: «سڵاو، ئەی پاشای جولەکە!» ١٩ بە قامیش لەسەریان دەدا و تفیان لێی دەکرد، چۆکیان دادەدا و لەبەردەمی کڕنۆشیان دەبرد. ٢٠ کاتێک گاڵتەیان پێ کرد، کراسە ئەرخەوانییەکەیان لەبەردا داکەند و جلی خۆیان لەبەرکردەوە و بۆ لەخاچدان بردییانە دەرەوە.\nمردنی عیسا و لەخاچدانی\n٢١ ڕێبوارێک لە کێڵگە دەهاتەوە، ناوی شیمۆنی کورێنی* بوو، باوکی ئەسکەندەر و ڕوفوس، ناچاریان کرد خاچەکەی ئەو هەڵبگرێت. ٢٢ ئینجا عیسایان بردە شوێنی گولگۆسا، واتە «شوێنی کاسەسەر». ٢٣ شەرابی تێکەڵکراو بە موڕیان* بۆی ڕاگرت، بەڵام نەیخواردەوە. ٢٤ لە خاچیان دا و کراسەکەیان دابەش کرد، تیروپشکیان لەسەر کرد، بۆ ئەوەی بزانن هەریەکەیان چی بەردەکەوێت.\n٢٥ کاتێک لە خاچیان دا کاتژمێر نۆ* بوو، ٢٦ ناونیشانی تاوانەکەشی نووسرابوو: پاشای جولەکە. ٢٧ دوو دزیشیان لەگەڵی لە خاچ دا، یەکێک لەلای ڕاستی و ئەوەی دیکەش لەلای چەپی. ⌟ ٢٨ نووسراوە پیرۆزەکە هاتە دی کە دەڵێت: [لە ڕیزی تاوانباران دانرا.]* ⌞ ٢٩ ئەوانەی بەوێدا تێدەپەڕین، جنێویان پێی دەدا و سەریان بادەدا، دەیانگوت: «ها! ئەی ڕووخێنەری پەرستگا و بنیادنەرەوەی بە سێ ڕۆژ، ٣٠ خۆت ڕزگار بکە و لە خاچەکە دابەزە.»\n٣١ بە هەمان شێوە کاهینانی باڵا و مامۆستایانی تەورات گاڵتەیان دەکرد و بە یەکتریان دەگوت: «خەڵکی دیکەی ڕزگار کرد، بەڵام ناتوانێ خۆی ڕزگار بکات! ٣٢ با ئێستا مەسیحی پاشای ئیسرائیل لە خاچەکە دابەزێت، تاکو ببینین و باوەڕ بهێنین.» ئەوانەش کە لەگەڵی لە خاچ دەدران قسەیان پێ دەگوت.\n٣٣ بووە کاتژمێر دوازدە* ، هەتا کاتژمێر سێ* تاریکایی بەسەر هەموو زەوییەوە بوو. ٣٤ لە کاتژمێر سێ، عیسا بە دەنگێکی بەرز هاواری کرد: «[ئێلی، ئێلی، لەما شەبەقتانی؟]» واتە، [خودای من، خودای من، بۆ وازت لێ هێنام؟]*\n٣٥ هەندێک لە ئامادەبووان گوێیان لێبوو، گوتیان: «ئەوە بانگی ئەلیاس دەکات.»\n٣٦ یەکێک ڕایکرد و ئیسفەنجێکی لە سرکە هەڵکێشا و بەسەر قامیشێکەوە دایێ، گوتی: «لێگەڕێن، با بزانین ئەلیاس دێت دایبگرێت!»\n٣٧ عیساش بە دەنگێکی بەرز هاواری کرد و گیانی سپارد.\n٣٨ پەردەی پەرستگاش لە سەرەوە هەتا خوارەوە شەقبوو و بووە دوو پارچە. ٣٩ ئەو سەرپەلەی* بەرامبەر عیسا ڕاوەستابوو، گوێی لە هاواری بوو و بینی چۆن گیانی سپارد، گوتی: «بەڕاستی ئەم مرۆڤە کوڕی خودا بوو!»\n٤٠ چەند ژنێک لە دوورەوە تەماشایان دەکرد، لەنێوانیاندا مریەمی مەجدەلی و مریەمی دایکی یاقوبی بچووک و یوسی و سالومە دەبینران. ٤١ ئەمانە لە جەلیلەوە دوای عیسا کەوتبوون و خزمەتیان دەکرد، زۆری دیکەش لەگەڵی هاتبوونە ئۆرشەلیم.\n٤٢ ئێوارە داهات، ڕۆژی خۆ ئامادەکردن بوو، واتە ڕۆژی پێش شەممە، ٤٣ یوسفی خەڵکی ڕامە ئەندامێکی بەرزی ئەنجومەن بوو، ئەویش چاوەڕێی شانشینی خودای دەکرد، وێرای و چوو بۆ لای پیلاتۆس و داوای تەرمەکەی عیسای کرد. ٤٤ پیلاتۆس سەرسام بوو ئاوا بە زوویی عیسا مردووە، سەرپەلەکەی بانگکرد و لێی پرسی ئاخۆ دەمێکە مردووە. ٤٥ کاتێک لە سەرپەلەکەوە زانی، تەرمەکەی دایە یوسف. ٤٦ ئەویش کەتانی کڕی، دایگرت و بە کەتان کفنی کرد، لە گۆڕێکدا ناشتی کە لە بەرد هەڵکەنرا بوو. ئینجا بەردێکی گلۆر کردەوە سەر دەرگای گۆڕەکە. ٤٧ مریەمی مەجدەلی و مریەمی دایکی یاقوب، بینییان لەکوێ نێژرا.


موبایل ده‌ماران پووچ دكه‌ن – NOSH NEWS\nده‌ستپێك/سلاید/موبایل ده‌ماران پووچ دكه‌ن\nموبایل ده‌ماران پووچ دكه‌ن\n5 ئازار, 19\nهنده‌ك نوشدارێن تایبه‌تمه‌ند ب راستڤه‌كرنا ئه‌ندامان وه‌سان پێشبینی كر كو ل ڤێ دووماهیێ دیاروكه‌ك ل ده‌ڤ وان كه‌سێن گه‌له‌ك موبایلێ ب كاردئینن به‌لاڤ دبیت ئه‌وژی تلێن به‌رانی ب تایبه‌ت تووشی جوره‌كێ بێهوشكرنێ دبن و مرۆڤ گه‌له‌ك هه‌ست ب كارئینانا وی ناكه‌ت.\nبو دیاركرنا ڤێ چه‌ندێ (بیته‌ر جی) كو نوشداره‌كێ تایبه‌مه‌نده دوارێ ده‌ماران دا ل ویلایه‌تا كالیفورنیا یا ئه‌مریكی دیاردكه‌ت، ده‌مێ مرۆڤ موبایلێ هه‌لدگریت بو ده‌مه‌كێ درێژ ئه‌و دێ كونترولێ ل سه‌ر ده‌ماره‌كێ تلێن ده‌ستی كه‌ت و رێكێ ل چوونا خوینێ دگریت و پاشی بێهێز دكه‌ت و ل وێرێ نیشانێن بێهوشكرنێ و فالنجیبوونێ ل تلێن ده‌ستی دیاردبن.\nژبو چاره‌سه‌ركرنا ڤێ چه‌ندێ ژی نوشدار دیاردكه‌ت كو گه‌له‌ك باشه مرۆڤ ده‌ستێن خۆ ب گوهریت ل ده‌مێ موبایلێ ب كاردئینیت و ئارامیێ بده‌ته ده‌ستێن خۆ یان بلنگویان ل شوونا ده‌ستان ب كاربینیت. ئه‌ڤ نه‌خوشیه ژی تلێن ده‌ستی بێهێز دكه‌ت و كه‌سێن تووش دبنێ هه‌تا نه‌شێن قودیكێن پێپسیان ژی ڤه‌كه‌ن یان ئامیرێن موزیكێ بژه‌نن.\nنوشدار دیسان دبێژن هه‌كه ئه‌ڤێ چه‌ندێ ڤه‌كێشا ئێدی مرۆڤی شیانێن نڤیسینێ و ب كارئینانا كومپیوته‌ری ژی نامینن و هنده‌ك جاران ژی دبنه ئه‌گه‌رێ خواربوونا ده‌ستان و خوین ناگه‌هیتێ.\nنوشدار هوشداریێ دده‌نه نه‌خوشان كو ئه‌ڤ جورێ نه‌خوشیان گه‌له‌ك جاران پێدڤی ب نشته‌رگه‌ریێ دبیت، ئه‌ڤ جورێ نه‌خوشیێ نوكه پتر ل ده‌ڤ شوفێران و كه‌سێن دانعمر دهێته دیتن كو ل جهێ خۆ نالڤن و ده‌ستێن خۆ بو ده‌مێن درێژ بلند د هێلن.\nهه‌ر ئێك ژ چار زه‌لامان ژئه‌گه‌رێ جه‌لتا دلى دمریت\nئه‌ڤ نه‌ساخیێن ژنان ل ده‌ڤ كچێن بیست سالی ژی په‌یدادبن\nبه‌رهه‌ڤیێن ڤه‌كرنا نه‌خۆشخانا نوو یا ته‌نگاڤیان دهێنه كرن\n31 ته‌مموز, 19\nچاوا بزانین کەسەکێ جەلتێ لێدایە!\n30 ته‌مموز, 19\nسەنتەرەکێ تایبەتمەند یێ ھەڤچەرخ بۆ چاندنا مەژیێ ھەستی دێ ھێتە ئاڤاکرن\n29 ته‌مموز, 19\nبوردا عه‌ره‌بی بۆ نوشداریا بسپوریێن جودا ل دهوكێ دێ هێته‌ڤه‌كرن\n28 ته‌مموز, 19\nسالانه ل جیهانێ ملیونه‌ك و 400 هزار كه‌س ژبه‌ر كولبوونا جه‌رگی یا ڤایرۆسی گیانێ خوه ژده‌ست دده‌ن\nئەگەرێن هەودانا مێلاکێ چنە!\nهه‌لگرێن 10 نه‌خۆشیان دڤێت پشكنینێن سێكسی بكه‌ن به‌ری هه‌ڤژینیێ\n24 ته‌مموز, 19\n98% زه‌لام تووشی مه‌زنبوونا پروستاتان دبن\n23 ته‌مموز, 19\nغودا دەرەقی چیە؟


2021/11/11 280 جار بینراوە\nئه‌ندازیاری پلانسازی شارەو ماوەی پێنج ساڵە کاری فۆتۆگرافی دەکات، لەلایەن ئەنجومەنی باڵای خانمانەوە ناسناوی سومبلی سلێمانی پێبەخشراوە، لە رێگەی کامێراکەیەوە چیرۆکی نوێ دەچرکێنێت ئەو دەڵێت"وێنەرگرتن بوە بە سەرچاوەی داهاتی من".\nخەندە سەرچڵ، بەم شێوەیە باسی لە کارکەی کرد کە ماوەی پێنج ساڵە کاری فۆتۆگرافی کردوە بە پیشە، ئەو دەڵێت"وێنه‌گرتن گه‌شتێکی به‌رده‌وام بوه که ژیانی منی گۆڕی"، بەڵام ناشارێتەوە کە هەرگیز بیری لەوەنەکردوەتەوە که وه‌ک دەرچویەکی ئه‌ندازیاری شارستانی رێبازی ژیانی كاری ببێتە وێنه‌گرتن.\n"لەو رۆژەوەی کامێراکەم گرتوەتە دەست نەوەستاوم لە کار"\nلە تەمنی ۱۸ ساڵیەوە بۆ یەکەم جار کامێراکەی دەگرێتەدەست له رۆژی ( ۲ی ئابی ۲۰۱۷) ەوە دەست بەکاری وێنەگرتن دەکات دەڵێت: "هه‌رگیز نه‌وه‌ستاوم و کۆڵم نه‌داوه، وێنه‌گرتن بوه به سه‌رچاوه‌ی سه‌ره‌کی داهاتی من له کاتی پشودا کامێراکه‌م ده‌برده دەرەوە بۆ ئه‌زمون کردن و به‌دواداگه‌ڕان بۆ به‌سه‌رهاتی تازه، به جۆرێک کە هەمو ئه‌و به‌سه‌رهاتانه بون به شێوازێکی ده‌ربڕینی خۆم، شێوازێکی پاراستنی یاده‌وه‌رییه‌کانم".\nدوای چه‌ند سالێکی ئه‌زمون و راهێنان، خەندە هەژمارێکی تایبەت بە کارەکانی لە سۆشیال میدیا دروستدەکات ە لەوێوە دەرگا بۆ کارەکەی دەکرێتەوە کە خۆی دەڵێت: له پڕ کارەکەم ده‌نگی دایه‌وە و گه‌شه‌ی کرد و خه‌ڵکی پەیوەندیان پێوە دەکردم بۆ وێنه‌گرتن، هه‌میشه چاوەڕێی فیدباکی خەڵکم ده‌کرد، هه‌وڵم ده‌دا هه‌میشه و هەمو رۆژێک خۆم فێری شێوازی تازه‌ی وێنه‌گرتن و پرۆگرامی دیزاین بکه‌م.\nهەڵبژاردنی وەک سومبلی ژنانی سلێمانی\nرۆژی (١٦/٣/٢٠٢١) وەک کچێکی رێچکەشێن بۆ کار خەڵاتی سومبولی ژنان ئەنجومەنی باڵای کاروباری خانمانیان پێشکەش کرا لە شاری سلێمانی.\nلەبارەی ناسناوەکەوە وتی: "من بە بەختەوەرم ئەو کەسەم کە ئێستا هەم، وە بەردەوام دەبم لە گەشتەکەم، زۆر سوپاسگوزارم بەرامبەر هەمو ئەو ژن و کچانەی کە هەوڵی خۆیاندا بمانگەیەنن بەم شوێنەی ئێستا، پەیامی من بۆ هەمو کچان و ژنانی کوردستان و عێڕاق ئەوەیە کە ئەو شتەی خولیایان هەیە بۆی ئەنجامی بدەن و هەمیشە لە هەوڵدابن بۆ دۆزینەوەی بیرۆکەی نوێ و داهێنەرانە بدەن".\nخەندە، هه‌میشه کامێراکه‌ی له‌گه‌ڵدایە زیاتر له هه‌زار و پێنج سه‌د وێنه‌ی گرتوە، لەوانە وڵاتی چین، دوبه‌ی لە ئیمارەتان، شاری هه‌ولێرو به تایبه‌تی شاری سلێمانی، خەندە، وێنەرگرتنەکانی بون بە بەشێک لە ئاشنابونئی بە شوێن و کەسەکان دەزانێت و دەڵێت: بەو هۆیەەوە ئاشنا بوم به سه‌ده‌ها خەڵکی جیاواز و جوان له هەمو به‌شه‌کانی جیهاندا، هاوڕێییەتیم له‌گه‌ڵ وێنه‌گرانی تر، دیزاینه‌ر، مه‌یکه‌پ ئارتیست، مۆدێل، چالاکوان، و چه‌نده‌ها کەسانی تر.\nچەند وێنەیەک لە کارەکانی\nجومانە حەداد ناوێکی کاریگەر بەسەر جیهانی عەرەبیدا\n2022/01/19 - 05:11\nهێدی کچە فۆتۆگرافەکەی ناو یاریگاکانی کوردستان\n2022/01/13 - 08:43\nژنێک لە لوتکەی بەڕێوبردنی دانەوێڵەو کارگەکانی ئارد\nژمارەی سەردان 371,852 ژمارەی میوان 45


وەزارەتی کارەبای هەرێم ڕایگەیاند، ئەوان بەرپرس نین لە گەرمکردنەوەی ماڵەکانی پێنجوێن و ئەوە ئەرکی وەزارەتەکانی دیکەیە، ئەمەش دوای ئەوەی بەهۆی ئەو دۆخە ناسەقامگیرەی کەشوهەواشەوە چوار کاتژمێر کارەبای ئەو قەزایە کەمکراوەتەوە.\nوەزارەتی کارەبا ڕایگەیاندووە، ”بڕیاربوو هاوڵاتییانی پێنجوێن بەکارهێنانى کارەبایان کۆنترۆڵ بکەن و بە ئاگاداریى ئیداره‌ى قەزاکە بڕیاردرا لە (30) مێگاوات تێپەڕنەکات، کە (5 مێگاواتى لە پشکى کارەباى هەرێم) و 25 مێگاواتیش لە پشکى کارەباى سلێمانى، دابینکرا، بەوەش 24 کاتژمێر کارەبایان هەبووە، بەڵام ئێستا سەرجەم فیدەرەکانى کارەباى قەزاکە ئۆڤەرلۆدن و بەهۆى قورسى توانایان دەکەون و ئێستا لایان داوه له‌و بڕه و (36) میگاوات به‌كاردینن، ئەوەش بەهۆى ئەوەى پێشتر هاوبەشەکان جۆزەیان هەبووە و ئێستا زۆربه‌ى لابراوه و کارەبایان فولکردووە، به‌م هۆیه‌ش کێشەى زۆر بۆ فیدەرەکان دروست بووه”.\nلەبارەی بڕی پێدانی کارەبا، ڕوونکردنەوەكەی وەزارەتی کارەبا دەڵێت “ئه‌م چه‌ند ڕۆژه به‌هۆى زۆر به‌كارهێنان له شارى پێنجوێن، ڕۆژانه چوار کاتژمێر کارەبا ده‌بڕین، واتا 20 کاتژمێر کاره‌بایان هه‌یه، بۆیە دەبێت هاوڵاتییانی پێنجوێنیش لە بارودۆخەکە تێبگەن و هاوشارییەکانى خۆیان ببینن، ئەو چەند کاتژمێرەى کە بڕاوه کاتی بووه.\nوەزارەتی كارەبا بە ناڕاستەوخۆ باسی وەزارەتی سامانە سروشتییەكانیشی كردووە، دەڵێت، وەزارەتی كارەبا بەرپرس نییە لە گەرمکردنەوەی ماڵەکانی پێنجوێن و “ئەوە ئەرکی وەزارەتەکانی دیکەیە”.\nدژە تیرۆر: داعش لە مەخمور دوو هاوڵاتییان بریندارکردووە و ژمارەیەکیشیان دەستگیرکردووە\nلە بازگەیەکدا کە چەکدارانی داعش لەسەر ڕێگای مەخمور – هەولێر دایاننابوو چەند هاوڵاتییەکیان ڕفاندووە و ژمارەیەکیش برینداربوون. دەزگای…\nپارێزگاری سلێمانی لەسەر ئەو بودجەیەی حكومەت تەرخانیكرد ڕونكردنەوە دەدات\nپارێزگاری سلێمانی ڕایدەگەیەنێت، لە كۆی ئەو 349 ملیارەی لەلایەن حكومەتەوە بۆ پەرەپێدانی پارێزگاكان تەرخانكرا زیاتر لە 114 ملیاری…\nهەسەدە: نزیكەی 3 هەزار و 500 چەكداری داعش خۆیان ڕادەستكردووە\nهەسەدە خۆڕادەستكردن و دەستگیركردنی 3 هەزار و 500 چەكداری داعشی ڕاگەیاند، لە زیندانی غوێران نزیكەی 60-90 چەكدار ماون…


مەڵبەندی هونەریی ماملێ – پەڕە 3 – ماڵپەڕی فەرمیی ماملێ\nماڵه‌وه Tag: مەڵبەندی هونەریی ماملێ (Page 3)\n10/04/2018 2018, diyar dersîmî, mameli, mamle, MAMLE ART CENTER, mamli, xelîl xemgîn, ئاڵمان, ئەردەڵآن قاسم, بنکەی ماملێ, بنیاد ماملی, جەلیل گادانی, خەلیل خەمگین, خەڵاتی ماملێ ٢٠١٨, دیار دێرسیمی, سابڵاخ, سابڵاغ, سەنتەری ماملێ, عەزیزی ماملێ, ماملە, مەهاباد, مەڵبەندی هونەریی ماملێ, هادی قوربانی, کاکشار ئۆرەمارMamlê\nلە مەراسیمێکی شایستەدا، خەڵاتی ٢٠١٨ ماملێ پێشکەش بە هونەرمەند خەلیل خەمگین کرا. کاتژمێر 4 پاش نیوەڕۆ لە شاری کۆڵن لە وڵاتی ئاڵمان مەراسیمی پێشکەشکردنی خەڵاتی ساڵی 2018 مەڵبەندی هونەریی ماملێ، بە بەشداری ژمارەیەک کەسایەتی سیاسی و هونەری و کوردەکانی نیشتەجێی ئوروپا بەڕێوە چوو. مەراسیمەکە بە سروودی نەتەوایەتی “ئەی ڕەقیب” لە لایەن گروپی موزیکی (مەد تی‌ڤی)یەوە دەستی…\nبۆ یەکەمجار گۆرانی “کەتان کەتانە”ی مامۆستا عەلی مەردان بە دەنگی هونەرمەندان عەزیز شارووخ و محەممەد ماملێ\n03/03/2018 mameli, mamle, MAMLE ART CENTER, mamli, بنکەی ماملێ, بنیاد ماملی, سابڵاخ, سابڵاغ, سەنتەری ماملێ, عزیز شاهرخ, عەزیز شارووخ, ماملی, ماملێ, ماملە, مەهاباد, مەڵبەندی هونەریی ماملێ, کەتان کەتانەMamlê\nبۆ یەکەمجار بڵاو دەکرێتەوە. “کەتان کەتانە”ـەکەی مامۆستا “عەلی مەردان” بە دەنگی هونەرمەندان “عەزیزی شارووخ و محەممەد ماملێ”. لەم تۆمارە دەنگییە دا کە بۆ یەکەم جار لە لایان “مەڵبەندی هونەریی ماملێ”ـوە بڵاو دەکرێتەوە، دەردەکەوێت کە هونەرمەندان شارووخ و ماملێ لە دانیشتنێکی خۆماڵییانە دا کە لە نیوەی یەکەمی دەیەی هەشتاکانی زایینی دا بە هاوکاری هونەرمەند محەممەد ناهید…\nکاردانەوەکان لەسەر بڕیاری مەڵبەند بۆ خەڵاتی ماملێ ٢٠١٨\n27/01/2018 2018, mameli, mamle, MAMLE ART CENTER, mamli, بنکەی ماملێ, بەهاری شۆڕشی کورد, تاهیر ئاهەنگەری, تاهیر قاسمی, حوسێن بەخشی, خەڵاتی ماملێ ٢٠١٨, سابڵاخ, سابڵاغ, شەهلا دەبباخی, عەزیز ناسری, ماملێ, ماملە, محەممەد زێوەیی, مەهاباد, مەڵبەندی هونەریی ماملێ, ناسر باباخانی, نزار کوێستانی, هەمزە ئاگووشیMamlê\nبڕیاری بەڕێوەبەرانی مەڵبەندی هونەریی ماملێ، لەمەڕ پێشکەش نەکردنی خەڵاتی ماملێ بۆ ساڵی ٢٠١٨، لە ناو ئێلیتە جۆراوجۆرەکانی کۆمەڵگای کوردەواری دا، ڕەنگدانەوەی تایبەتی بە دوای خۆی دا هێنا. (کرتە لەسەر ئەو دێڕانە بکەن بۆ خوێندنەوە ڕوونکردنەوەکە) لە دەرهاویشتەی بۆچوونەکان، ئەوەمان بۆ دەرکەوت کە ئەم دڵسۆز و خەمخۆرانە، چالاکیی فەرهەنگی و هونەری، بە یەک لە ئامرازەکانی بەگژداچوونەوەی…\nڕاپۆڕتی بەڕێوەچوونی کۆڕیادی “ماملێ” لە قەڵادزێ.\n25/01/2018 2018, mameli, mamle, MAMLE ART CENTER, بنکەی ماملێ, بنیاد ماملی, سابڵاخ, سابڵاغ, سەنتەری ماملێ, قەڵادزێ, ماملی, ماملێ, ماملە, ماڵی ماملێ، قەڵادزێ، محەممەد ماملێ،, مەڵبەندی هونەریی ماملێMamlê\nلە ڕۆژی چوارشەممۆ ڕێکەوتی ٢٣/٠٢/٢٠١٨، لە هۆڵی (فەقێ ئەحمەدی دارەشمانە)ی شاری قەڵادزێ، دەمژمێر ٣ی پاشنیوەڕۆ کۆڕیادێکی شایان لە لایان چەند هونەرمەند و کەسایەتییەکی سەربخۆ و نیشتمانپەروەرەوە بۆ ماملێ بەڕیوە چوو. لەم بۆنەیە دا کە گروپی موزیکی “نامرێ” خۆبەخشانە بەشی هونەرییەکەیان بەڕێوە دەبرد، هاوکات دوو هونەرمەندی لاو و دەنگخۆش ڕێزداران، عەبدوڵا محەممەد و حوسێن حەسەن بە…\n24/01/2018 BOKAN, MAHABAD, mameli, mamle, MAMLE ART CENTER, mamli, ئامینە چاک, ئومێد شادئەزوەن, ئەنجومەنی ئەدەبی, بۆکان, حەسەن وەلەدی, خالید عەسکەری, زیبا کەڕامەتخاە, سابڵاخ, سابڵاغ, سەلاحی خزرنیژاد, سەیدزادە خاقان, ماملی, ماملێ, ماملە, منیرە فەیزە, مەهاباد, مەڵبەندی هونەریی ماملێ, ناسرڕەسووڵی, کاوە شەریفی, یاسین قوڕەیشیMamlê\nلە شاری بۆکانی لانکی کوردایەتی و بێشکەی ئەدەب و کانگای هونەر، ئەمساڵیش چەشنی ساڵان، یادی ماملێ کرایەوە. لە بۆکان گرنگ نییە ژیان تا چ ئاستێک دژوارە و کۆسپی بەردەمی ژین چەند زۆرن، گرنگ نییە گورگە دڕەکان چڵۆن سەرداو و بنداویان لێگرتوون، گرنگ نییە بەکام درووشم، بەکام هۆتاڤی شیرین، ژەهراویمان دەکەن و زمان و ڕێنووسمان دەبووغزێنن…\nبۆ ساڵیادی کۆچی (ماملێ)\n23/01/2018 fardin mahmodi, mameli, mamle, MAMLE ART CENTER, mamli, بنکەی ماملێ, بنیاد ماملی, سابڵاخ, سابڵاغ, سەنتەری ماملێ, فردین محمودی, فەردین مەحمودی, ماملی, ماملێ, مەهاباد, مەڵبەندی هونەریی ماملێMamlê\nئـەودەمـە گـوێ بـیـسە دڵ بـۆ بیستنی ئاهەنگەکەت ئـەو دەمـە شـەیـدایـە گـوڵ بـۆ دەنـگی لایە لایەکەت  ئـەو دەمـە یـادی بە خێـر ئەی شاگوڵی باغی هونەر دەنـگے بـەرزت بـو بـە مەرهەم بۆ گەلە زام دارەکەت  وا لـە سـیـلـەی قـەبـرەکـانـی شـارەکەم هاوارە دێ بـویـە مـیـوانـی ڕەفـیـقـانــــت لـە ژێـری خـاکـەکـەت  هەر لە تاوی دەنگی تۆ و…\nکۆڕیادێک بۆ ماملێ لە قەڵادزێ\n22/01/2018 mameli, mamle, MAMLE ART CENTER, بنکەی ماملێ, بنیاد ماملی, سابڵاخ, سابڵاغ, سەنتەری ماملێ, ماملی, ماملێ, ماملە, ماڵی ماملێ، قەڵادزێ، محەممەد ماملێ،, مەڵبەندی هونەریی ماملێMamlê\nبە پێی ئەم هەواڵەی کە گەییشتۆتە ماڵپەڕی فەرمی ماملێ، بڕیار وایە لە لایان بنکەی فەرهەنگی و هونەری (ماڵی ماملێ) لە شاری قەڵادزێ، هەروەها بە هاوکاری کۆمەڵێک هونەرمەند و ڕووناک بیر، کۆڕیادێک لە ڕێکەوتی ٢٣/٠٢/٢٠١٨، دەمژمێر ٣ی پاشنیوەڕۆ لە هۆڵی (فەقێ ئەحمەدی دارەشمانە) بەڕێوە بچێت. لەم بۆنەیە دا بە هاوکاری (گروپی میوزیکی نامرێ) بە گۆرانی و موزیک…\nڕوونکردنەوەیەک سەبارەت بە مەراسیمی پێشکەشکردنی “خەڵاتی ماملێ ٢٠١٨”\n22/01/2018 2018, mameli, mamle, MAMLE ART CENTER, mamli, بنکەی ماملێ, بنیاد ماملی, خەڵاتی ماملێ ٢٠١٨, سابڵاخ, سابڵاغ, سەنتەری ماملێ, ماملی, ماملێ, ماملە, مەهاباد, مەڵبەندی ماملێ, مەڵبەندی هونەریی ماملێ, ٢٠١٨Mamlê\nیەک لە چالاکییەکانی “مەڵبەندی هونەریی ماملێ”، پێشکەش کردنی خەڵاتێکی هونەرییە بە ناوی “ماملێ” کە ساڵانە پێشکەشی دەکات بە هونەرمەند یا هونەرمەندانێک کە ڕۆڵی بەرچاویان گێڕابێت لە گەشەپێدان و خزمەت بە هونەریی کوردی. ئەم خەڵاتە تەنیا گرێدراوی بەشێک یا ناوچەیەکی دیاریکراوی کوردستان نییە بەڵکوو، پانتایی هەموو جوغرافیای کوردستان لەخۆ دەگرێت. بە دەرێژایی بوونی ئەو مەڵبەندە، هەشت…


بەهۆی خنکاندنی كه‌سێك له قه‌زای دووكان قائیمقامیه‌تی قه‌زاكه ئاگادارییه‌كی به‌په‌له بڵاوده‌كاته‌وه\nقائیمقامیه‌تی قه‌زای دووكان رایگه‌یاند، به‌هۆی خنكانی هاوڵاتییه‌كه‌وه، به‌شێكی زۆری ئاوی زێی دووكان گیراوه‌ته‌وه، داواش له‌دانیشتوانی قه‌زای دووكان، ده‌شتی كۆیه و ته‌ق ته‌ق ده‌كات، ئاگاداری كاتی به‌ردانه‌وه‌ی ئاو بن تا تووشی رووداوی نه‌خوازراو نه‌بن.\nبه‌گوێره‌ی ئاگادارینامه‌یه‌كی قائیمقامیه‌تی دووكان، كه ئاراسته‌ی ھاوڵاتیانی دانیشتوی قه‌زای دووكان، ده‌شتی كۆیه و ناحیه‌ی ته‌قته‌ق و ته‌واوی ئه‌و ھاوڵاتی و گوندنشینانه ده‌كه‌ن كه شوێنی كارو نیشته‌جێبونیان ده‌كه‌وێته سه‌ر زێی دوكانی كردووه رایگه‌یاندووه، به‌شێكی زۆری ئاوی زێی دووكان ده‌گرنه‌وه.\nقائیمقامیه‌تی دووكان رونیشیكردووه‌ته‌وه، به‌ھۆی خنكانی ھاوڵاتیه‌ك له ناحییه‌ی ته‌قته‌ق له زێی دوكان و به‌مه‌به‌ستی دۆزینه‌وه‌ی ته‌رمه‌كه‌ی له كاتژمێر (٧)ی ئێواره‌ی ئه‌مڕۆوه ئاوی زێی دوكان كه‌مكراوه‌ته‌وه، له كۆی سێ وه‌حده ته‌نھا یه‌ك وه‌حده له‌كاردایه، گیرانه‌وه‌ی ئاوی زێی دووكان تا كاتژمێر(١٢)ی ئه‌مشه‌و به‌رده‌وامده‌بێت.\nداواشی له‌هاوڵاتیان كردوه، ئاگاداری كاتی به‌ردانه‌وه‌ی زێی دوكان بن تا توشی ھیچ ڕوداوێكی نه‌خوازراو نه‌بنه‌وه


ھۆکاری کۆچکردنی لاوانی ھه رێم بۆ ئه ورووپا\nمسیر شما : اخبار کوردی : ھۆکاری کۆچکردنی لاوانی ھه رێم بۆ ئه ورووپا\nکۆچی هاوڵاتیانی کوردستان به‌لێشاو ته‌نها ئه‌م چه‌ند مانگه‌ی رابردو کوردستانی نه‌گرتوه‌ته‌وه، به‌ڵکو له‌مێژودا چه‌ند چرکه‌ساتێک هه‌یه که به‌کۆچی به‌لێشاو له‌مێژوی ئێمه‌دا ده‌ناسرێته‌وه، به‌تایبه‌ت له‌رۆژگاری شه‌ڕی ناوخۆی ناوه‌ڕاستی نه‌وه‌ته‌کان.\nبه‌گوێره‌ی زانیارییه‌کانی رێکخراوی فدراسیۆنی په‌نابه‌ران به‌به‌راورد به‌ساڵی 2014 و 2013 رێژه‌ی کۆچکردنی هاوڵاتیانی هه‌رێمی کوردستان له‌ئه‌مساڵدا به‌ڕێژه‌ی شه‌ش قات‌و حه‌وت قات زیادی کردوه، “له‌ساڵی 2014 هه‌زار بۆ هه‌زاروپێنجسەد هاوڵاتی رۆیشتوه‌و ساڵی 2013 ژماره‌که که‌متر بوه“.\nئه‌و رێکخراوه قۆناغه‌کانی کۆچکردنی هاوڵاتیانی هه‌رێمی کوردستانی بۆ سێ قۆناغی سه‌ره‌کیی دابه‌شکردوه، قۆناغی یه‌که‌م ساڵه‌کانی 1970 بۆ 1980، قۆناغی دوه‌م ساڵه‌کانی نێوان 1990 بۆ 2000، قۆناغی سێیه‌میش له‌و مێژوه‌وه تا ئه‌مڕۆ.\nبه‌گوێره‌ی ئاماره‌کانی رێکخراوی فدراسیۆنی په‌نابه‌ران، کۆی هاوڵاتیانی هه‌رێمی کوردستان که له‌هه‌ر سێ قۆناغه‌که‌دا کۆچیان کردوه بۆ ده‌ره‌وه‌ی وڵات، له‌نێوان ملیۆنێک‌و 800 هه‌زار بۆ دو ملیۆن هاوڵاتی ده‌بن.\nله‌هه‌شت مانگدا 12 هه‌زار هاوڵاتی هه‌رێمی کوردستانیان جێهێشتوه\nرێکخراوی فیدراسیۆنی په‌نابه‌ران له‌هه‌رێمی کوردستان، یه‌کێکه له‌و رێکخراوانه‌ی له‌هه‌وڵی کۆکردنه‌وه‌ی ژماره‌و ئاماری ئه‌و هاوڵاتیانه‌دان که له‌هه‌رێمی کوردستانه‌وه به‌ره‌و ده‌ره‌وه‌ی وڵات کۆچ ده‌که‌ن.\nئامانج عه‌بدوڵا، سه‌رۆکی ئه‌و رێکخراوه له‌لێدوانێکیدا رایده‌گه‌یه‌نێت به‌پێی به‌دواداچونه‌کان‌له‌ماوه‌ی 8 مانگی رابردودا زیاتر له12 هه‌زار هاوڵاتی هه‌رێمی کوردستانیان ڕوه‌و وڵاتانی ئه‌وروپی جێهێشتوه، “%75ی ئه‌و هاوڵاتیانه له‌توێژی گه‌نجانن‌و ئه‌وی دیکه‌شی خێزان‌و ژن‌و منداڵنن”.\nسه‌رۆکی ئه‌و رێکخراوه ئاماژه به‌وه‌ش ده‌کات که ئاماره‌کانی ئه‌وان نافه‌رمین‌و ده‌کرێت ئه‌و ژمارانه زۆر زیاتربن‌و به‌رده‌وامیش له‌زیادبوندایه . ئاماژه به‌وه‌ش ده‌کات که له‌نێو پارێزگاکانی هه‌رێمدا پشکی شێر له‌و هاوڵاتیانه‌ی کۆچ ده‌که‌ن بۆ ده‌ره‌وه‌ی وڵات به‌ر پارێزگای سلێمانی که‌وتوه.\nرێکخراوی فیدراسیۆنی په‌نابه‌ران رێکخراوێکی خێرخوازیی بێلایه‌نه‌و ئۆفیسی سه‌ره‌کیی له‌شاری له‌نده‌نه‌و له8 وڵات نوسینگه‌ی هه‌یه‌و له32 وڵات نوێنه‌رایه‌تیی هه‌یه.\n35 هاوڵاتی کورد گیانیان له‌ده‌ستداوه‌و ژماره‌یه‌کیش بێسه‌روشوێنن\nله‌نێو ئه‌و هاوڵاتیانه‌ی به‌رێگای قاچاخ ده‌ڕۆنه ده‌ره‌وه‌ی وڵات، هه‌میشه ژماره‌یه‌کیان لێ ده‌بنه قوربانی‌و به‌شێوازی جیاواز گیان له‌ده‌ست ده‌ده‌ن، هۆکاری سه‌ره‌کیی گیانله‌ده‌ستدانی ئه‌و کۆچبه‌رانه، سه‌ختی رێگاکان‌و نغرۆبونی به‌له‌مه‌کان‌و خنکاندنیانه له‌ناو ئوتومبێله بارهه‌ڵگره‌کاندا.\nبه‌گوێره‌ی زانیارییه‌کانی رێکخراوی فیدراسیۆنی په‌نابه‌ران، له‌و هاوڵاتیانه‌ی هه‌رێمی کوردستان که له8 مانگی رابردودا چونه‌ته ده‌ره‌وه‌ی وڵات 30 بۆ 35 که‌سیان گیانیان له‌ده‌ستداوه یاخود بێسه‌رو شوێن بون، “هه‌ندێک له‌و هاوڵاتیانه له‌ئاودا خنکاون، به‌شێکیان له‌رێگاکاندا یاخود له‌ناو ئوتومبێله‌بارهه‌ڵگره‌کاندا گیانیان له‌ده‌ستداوه“.\nهاوکات ئاماژه به‌وه‌ش ده‌کات که ژماره‌یه‌ک هاوڵاتی دیکه‌ش بێسه‌رو شوێنن‌و کاتێک له‌لایه‌ن بانده‌قاچاخچییه‌کانه‌وه به‌ڕێکراون‌و چاره‌نوسیان دیارنه‌ماوه، “نازانرێت له‌زیندانه‌کاندان یاخود له‌رێگادا ونبون‌و گیانیان له‌ده‌ستداوه!”\nئامانج عه‌بدوڵا ئاشکراشی ده‌کات که ئه‌وان پێشبینی ژماره‌یه‌کی زۆرتر ده‌که‌ن بۆ گیانله‌ده‌ستدانی هاوڵاتیانی هه‌رێمی کوردستان له‌و ڕێگایه‌دا، ده‌شڵێت “قوربانییه‌کان زیاتر له‌نێوان وڵاتی تورکیاو یۆنان، هه‌روه‌ها وڵاتی ئیتاڵیا، بانده قاچاخچییه‌کان له‌وێ زۆر مافیاییانه کارده‌که‌ن”.\nبرچسب ها: کوردستانکۆچکردني لاواني ھه رێم بۆ ئه ورووپاھۆکاري کۆچکردنيھۆکاري کۆچکردني لاواني ھه رێم بۆ ئه ورووپاورووپا\nچامسکی: اردوغان قاتل است.\nغیر نظامیان، قربانیان حضور مسلحانه پ.ک.ک در اقلیم کردستان\nاستقلال کردستان و موانع پیش روی\nدورویی آمریکا در بازی با کارت پ.ک.ک.\nحمایت آمریکا از استقلال کردستان عراق با هدف «تجزیه خاورمیانه» است\nاربیل + واشنگتن\nدو عضو دیگر پژاک در شمال سوریه و عراق کشته شدند.


✌ علاء عبدالله (دلشير قامشلو) شەهیەل\n📅 زمان اضافه کردن Sep 14 2016 11:35PM\n👁 اێ بەخشە 4,964 گل سئرکریائە(دێینە)\nالاسم الحركي: دلشير قامشلو الاسم الحقيقي: علاء عب [ فرەتر(ویشتر)... 👁] ✖ ✖ 0 2 ✔ 80% ✍ س.ئـ. 9/14/2016 11:35:32 PM\n✌ عەلا عەبدوڵڵا (دڵشێر قامیشلۆ) شەهیەل\n📅 زمان اضافه کردن Sep 14 2016 11:30PM\n👁 اێ بەخشە 6,266 گل سئرکریائە(دێینە)\nناوی رێکخراوەیی: دڵشێر قامیشلۆ ناو و پاشناو: عەلا [ فرەتر(ویشتر)... 👁] ✖ ✖ 0 0 ✔ 82% ✍ س.ئـ. 9/14/2016 11:30:56 PM\nشؤمارە مەقاڵەل 384,715\n| زمان دؤرسکردن وەڵگە(پەڕە): 0.141 ثانیه(اێس)


كاسترۆ مەعروف: پشتگیری خۆپیشاندانەكەی گوندی چەمەرگە دەكەین\nلەبەر نەبوونی خزمەت گوزاری رێگاوبانە، رۆژی چوارشەممە، 9ی كانوونی دووەمی 2019، دانیشتوانی گوندی چەمەرگە سەر بەقەزای دەربەندیخان خۆپیشاندانیان ئەنجام دا.\nلەم باریەوە كاسترۆ مەعروف ئەندامی ئەنجومەنی پارێزگای سلێمانی و نوێنەری حزبی شیوعی كوردستان، بە ماڵپەڕی (رێگای كوردستان)ی راگەیاند: پشتگیری خۆمان بۆھاووڵاتیانی گوندەکان دەردەبڕین و بەھەموو توانامانەوە لەرێگای ئەنجومەنی پارێزگای سلێمانی داواکاریەکان دەگەینین بۆلایەنی پەیوەندیدار وچاودیری زیاتری ئەوبابەتە دەکەین.\nئەو ئەندامەی ئەنجومەنی پارێزگای سلێمانی وتیشی: ئەو داواکاریە تەنھا داواکاری ئەم گوندە نیە، بەڵکوھی تەواوی گوندەکانی قەرەداغ. بۆیە پەیوەندیمان بەقائیمقامی دەربەندیخان كردو پشتگیری خۆمان بۆھاووڵاتیانی گوندەکان دووبارەکردەوە.\nكاسترۆ مەعروف ئەوەشی خستەڕوو: داواکارەیەکانیان بەڕەوادەبینین، ناکرێت چیتربەم شێوازە رێگای سەرەکی ئەم گوندانە فەرامۆش بکرێت، داواکارین وەزارەتی پەیوەندی دار، رەزامەنی ئەوبڕەپارەیە بکات کە بۆچاکردنی ڕێگاکە ناردراوە بۆیان.


Kurdipedia - 28-04-2020\n📅 28-04-2020 - لە هەولێر تووشبوویەکی ڤایرۆسی کۆرۆنا گیانی لەدەستدا ℹ | Kategori: Tarih ve olay | Başlık dili: 🏳 کوردیی ناوەڕاست\nفڕۆکەکانی تورک ئاساییشی کۆبانی-یان بۆردوومانکرد\n- زیندانییەک بە تاوانی کوشتنی بە ئەنقەست بە ناوی فایەق شەریفی خەڵکی شاری دیواندەرەدیواندەرە لە زیندانی ناوەندی شاری سنەسنە، لە سێدارە درا.\n- سزای لەسێدارەدانی دوو هاووڵاتی کورد بە ناوەکانی “زرار پەیغامی و یاسر رەسووڵی” لە بەندیخانەی ناوەندیی ورمێورمێ جێبەجێ کرا.\n- بەیانی ئەمڕۆ فڕۆکە جەنگییەکانی دەوڵەتی تورک بەرزاییەکانی خواکورکیان بۆردوومان کردووە، لەئەنجامدا دوو گەنجی شاری شنۆشنۆ بەناوەکانی فاخر تازەوارد، تەمەن 35 ساڵ و رەشید میرۆیی، تەمەن 36 ساڵ شەهید بوون. ئەو دوو گەنجە بۆ کۆکردنەوەی گیا بەهارییەکان چووبوونە ناوچەی خواکورک.\n- رۆژنامەنووس هێمن مامەندهێمن مامەند دیسانەوە شەوی رابردوو لە هەولێرهەولێر بۆ جاری سێیەم بە کەفالەت ئازادکرا.\n- فڕۆکە جەنگیەکانی دەوڵەتی تورک گەلی گوهانە لە سنووری شارەدێی دینارتەدینارتە لە شارۆچکەی ئاکرێئاکرێ بوردومان کرد.\n- لقی سلێمانی سەندیکای کارمەندانی تەندروستی بایکۆتی دەوامی راگەیاند و تەنها یەکەکانی فریاکەوتن و روبەڕووبوونەوەی کۆرۆنا دەوامیان تێدا دەکرێت.\n- لە بەردەوامی پشکنینەکان و گەڕان بەدوای گومانلێکراوان، یازدە تووشبووی دیکەی ڤایرۆسی کۆڕۆنای نوێ COVID-19 لە پارێزگای هەولێر دەستنیشانکران، چوار پیاو و چوار ئافرەت و سێ منداڵ لە نێویاندا پیاوێکی تەمەن 75 ساڵ دانیشتووی گروپی ئەندازیارانی شاری هەولێرە دوای گیانسپاردنی پشکنینەکەی پۆزەتیڤ دەرچوو وە ئەوانی تر هەموویان دانیستووی شارۆچکەی سۆرانسۆرانن و بەرکەوتە و خانەوادەی تووشبووێکی پێشوون.\n- سێ چەکدار هێرشییانکردە سەر دەزگای هەواڵگریی کەرکوککەرکوک، دوو کەسیان خۆیان تەقاندووەتەوە، لەم هێرشەدا ژمارەیەک لە کارمەندانی دەزگاکە برینداربوون.\n- لەدوای کەمکردنەوەی رێکارەکانی قەدەخەی هاتووچۆ، بەڕێوەبەری خۆپاراستنی تەندروستی سلێمانی هۆشداری لە سەرهەڵدانی شەپۆلێکی دیکەی کۆرۆناکۆرۆنا لە هەرێمی کوردستان دەدات و دەڵێت، ئەو قەرەباڵخییەی لە بازاڕەکاندا دروست بووە جێگەی نیگەرانییە، چونکە تاوەکو ئیستا ڤایرۆسی کۆرۆنا مەترسییەکی جیددییە.\n- بەگوێرەی راگەیەندراوێکی پۆلیسی سلێمانی، پاش ئەوەی چەند شەوێک لەمەوبەر کچێک لەماڵەکەی خۆیدا لەگەڕەکی چوارچرا بەفیشەک کوژرا، توانرا لەماوەیەکی کەمدا و کەمتر لە 24 کاتژمێر تۆمەتباران و ئەنجامدەرانی رووداوەکە دەستگیر بکرێن.\n- دوای تۆمار کردنی چەند حاڵەتێکی دیکەی کۆرۆنا لە هەولێر، پشکنین بۆ 400 کەسی دانیشتووی کەمپەکانی قوشتەپەقوشتەپە و دارەشەکراندارەشەکران کراوە، ئەمڕۆ ئەنجامەکەی راگەیەندرا و سەرجەم پشکنینەکان نێگەتیڤ دەرچوون.\n- دوای ئەوەی بەڕێوەبەری ئەوقافی سلێمانیسلێمانی رایگەیاند، لە 2ی ئایارەوە دەرگای مزگەوتەکان دەکرێنەوە، گوتەبێژی وەزارەتی ئەوقافوەزارەتی ئەوقاف و کاروباری ئایینی هەرێمی کوردستان دەڵێت، بڕیاری کردنەوەی دەرگای مزگەوتەکان لیژنەی باڵای بەرەنگاربوونەوەی ڤایرۆسی کۆرۆنا دەیدات.\n- فڕۆکە بێفڕۆکەوانە هێرشبەرەکانی دەوڵەتی تورکی داگیرکەر کاتژمێر 03:40 لە خاڵێکی ئاسایشی کۆبانێکۆبانێیان دا. بەهۆی هێرشەکەوە زیانێکی زۆر روویداوە.\nلە عەفرین تەقینەوەیەک روویدا و زیاتر لە 60 چەتە کوژران\n- لە نزیک باڵەخانەی شارەوانی کۆنی عەفرینعەفرین کە دوای داگیرکردنی عەفرین وەک ناوەندی جەتەکانی دەوڵەتی تورک بەکاردەهێنرا، تەنکەرێکی پڕ لە تەقەمەنی تەقیەوە. بە پێی زانیاریەکان لە ئەنجامی تەقینەوەکەدا زیاتر لە 60 چەتە کوژراون و ژمارەیەکی زۆر چەتەش برینداربوون.\n- کاتژمێر 23:35 بۆمبێک لەسەر ڕێگای ئۆتۆمبێڵێکی گروپی چەتەی جێش ئەلشەرقیە تەقیەوە و سەرۆک چەتەیەک و کەسێکی تر کوژران. بە پێی زانیاریەکان کەسێک بە ناوی جاسم ئەلباسات فەرماندەی گروپی چەتەی جێش ئەلشەرقیە کوژراوە. بەڵام ناسنامەی کەسەکەی تر نەزانراوە.\n- دەوڵەتی تورکی داگیرکەر و چەتەکانی گوندی حەربەل-یان لە شەهبا بۆردومانکرد. لە تۆپبارانەکەدا ماڵ و حاڵ و زەوی و باخی هاووڵاتییان کرابووە و ئامانج.\n- وەفدی حکومەتی هەرێمی کوردستان بە سە رۆکایە تی قوباد تاڵەبانیقوباد تاڵەبانی، جێگری سەرۆک وەزیرانی هەرێمی کوردستان گەیشتە بەغدا، بە مە بە ستی دۆزینە وە ی رێگە چارە بۆ کێشە هە ڵپە سێردراوە کانی نێوان هە رێم و بە غدا.\n- فراکسیۆنە شیعەکان لە ماڵی هادی عامری، سەرۆکی هاوپەیمانیی فەتح کۆبوونەوە و بڕیاریاندا بە رێککەوتن لە پەرلەمانەوە مستەفا کازمی وەک سەرۆک وەزیرانی داهاتووی عێراق تێپەڕێنن.\n- فڕۆکە بێفڕۆکەوانەکانی دەوڵەتی داگیرکەری تورک لە لیبیا ئۆتۆمبێلێکی مەدەنییان کردووەتە ئامانج و تێدا پێنج هاوڵاتی کوژراون.\n- لە تورکیا، لە ماوەی 24 کاتژمیری رابردوودا 92 کەس بە هۆی ڤایرۆسی کۆرۆنا گیانیان لەدەستداوە.\n- سەرۆک کۆماری عێراق بانگهێشتی لیژنەی دارایی لە پەرلەمانی عێراق کرد و پێیڕاگەیاندن، مووچەی فەرمانبەرانی هەرێمی کوردستان مافێکی دەستوورییە و نابێت ببێتە بابەتێکی سیاسی.\n- وەزارەتی تەندروستی عێراق ئاماری 24 کاتژمێری رابردووی تووشبوون، مردن و چاکبوونەوەی کۆرۆنای لە سەرانسەری وڵات بە پارێزگاکانی هەرێمی کوردستانیشەوە راگەیاند و بە بەراورد بە رۆژانی رابردوو ژمارەی تووشبوون بە پەتاکە بە رێژەیەکی بەرچاو زیادی کردووە. بەگوێرەی راگەیەندراوەکەی وەزارەتی تەندروستی عێراق، لە ماوەی 24 کاتژمێری رابردوودا پشکنینی پزیشکی بۆ 4 هەزار و 648 گومانلێکراو ئەنجامدراوە و تووشبوونی 81 کەسی دیکە بە پەتاکە پشتڕاست کرایەوە.\n#دیواندەرە | #سنە | #ورمێ | #شنۆ | #هێمن مامەند | #هەولێر | #دینارتە | #ئاکرێ | #سۆران | #کەرکوک | #کۆرۆنا | #قوشتەپە | #دارەشەکران | #سلێمانی | #وەزارەتی ئەوقاف | #کۆبانێ | #عەفرین | #قوباد تاڵەبانی |\n 📡 | 🏳 کوردیی ناوەڕاست | ماڵپەری ئەی ئێن ئێف نیوز - 28-04-2020\n 📡 | 🏳 کوردیی ناوەڕاست | ماڵپەری رووداو - 28-04-2020\n 📡 | 🏳 کوردیی ناوەڕاست | ماڵپەری کوردستان 24 - 28-04-2020\n 📡 | 🏳 کوردیی ناوەڕاست | ماڵپەری رۆژنیوز - 28-04-2020\n 📡 | 🏳 کوردیی ناوەڕاست | ماڵپەری کوردپا - 28-04-2020\n 📡 | 🏳 کوردیی ناوەڕاست | ماڵپەری ئاوێنە - 28-04-2020\n 📡 | 🏳 کوردیی ناوەڕاست | ماڵپەری پوک میدیا - 28-04-2020\n📚 İlgili Dosyalar: 21\n🖇 Bağlantılı öğeleri: 6\n1. 👁 پەیامێک بۆ دەزگا جاسوسیەکانی پارتی پێش ئەوانیش بۆ کەواسورەکانی بەر لەشکرەکەیان\n2. 👁 هێزەکانی رزگاریی عەفرین: لە باب و شەرا 5 سەرباز و چەتەی داگیرکەر کوژراون\n3. 👁 ڕاگەیەندراوی ژمارە (64)ی وەزارەتی تەندروستی\n4. 👁 یەکگرتوو داوا دەکات هەرچی زووە کێشەکانی نێوان کوردستان و بەغدا چارەسەر بکرێن\n📖 Kısa tanım\n1. 👁 کۆرۆنانامەی ژنێک: بەشی چوارەم\n1. 👁 مستەفا کازمی\n🗺 Özerk: Libya\n🗺 Özerk: ⬅ Rojava\n🗺 Özerk: 🇹🇷 Türkiye\n🏙 Şehirler: 🕊 Afrin\n🏙 Şehirler: ⚪ Akra\n🏙 Şehirler: ⚪ Devandere\n🏙 Şehirler: 🔥 Kerkuk\n🏙 Şehirler: ⚪ Kubanê\n🏙 Şehirler: ⚪ Shno\n🏙 Şehirler: ⚪ Sınne\n🏙 Şehirler: ⚪ Suleymaniye\n🏙 Şehirler: ⚪ Urmiye\n➕ Bu başlık Hawrê Baxewan tarafından Mar 1 2020 7:49PM tarihinde kaydedildi\n👌 Bu makale tarafından gözden geçirilmiş ve yayımlanmıştır (Benaz Jola) tarafından Apr 28 2020 11:03AM\n✍ Bu başlık en son Hawrê Baxewan tarafından Apr 29 2020 9:26AM tarihinde Düzenlendi\n👁 Bu başlık 37,893 defa görüntülendi\nTür Version 💾 📖 🕒 📅 👫 Editör Adı\n📷 Resim tipi 1.0.1 23 KB Apr 28 2020 10:45AM Hawrê Baxewan\n📊 Istatistik Başlık Sayısı 379,001\nKitap PDF 11,368\nİlgili Dosyalar 46,607\n🗄 Kaynaklar 15,739\n| Sayfa oluşturma süresi: 0,405 saniye!


بەهۆی هەرەسی بەفر كۆڵبەرێكی دیكە لەناوچەی ورمێ گیانی لەدەستدا – زاگرۆس پۆست\nماڵەوە / کوردستان / بەهۆی هەرەسی بەفر كۆڵبەرێكی دیكە لەناوچەی ورمێ گیانی لەدەستدا\nبەهۆی هەرەسی بەفر كۆڵبەرێكی دیكە لەناوچەی ورمێ گیانی لەدەستدا\nپێنج شه‌ممه 2 شوبات 2017\tکوردستان, مافی مرۆڤ, هەواڵ 66 جار خوێنراوه‌ته‌وه\nبەهۆی هەرەسی بەفر لەناوچەی ورمێ كۆڵبەرێكی دیكەی كورد گیانی لەدەستدا. بەمەش ژمارەیە ئەو كۆڵبەرانەی لەم هەفتەیەدا بەم شێوەیەك گیانیان لەدەستداوە، گەیشتە 7كەس.\nڕۆژی سێ‌شەممە ١٢ی ڕێبەندان، لە سنووری نێوان ورمێ و وڵاتی تورکیە دوو کۆڵبەری کورد تووشی هەرەسی بەفر بوون کە یەکێک لەو کۆڵبەرانە گیانی لەدەست دا.\nبەپێی زانیارییەكان ئەو کۆڵبەری گیانی لەدەست داوە ناوی “ڕزگارساکانی فەر” خەڵکی گوندی “پێسان” لە ناوچەی تەرگەوەڕی شاری ورمێیە‌و کۆڵبەرێکی دیکە بە ناوی”سەرکار ئەحمەدی” کوڕی سەلیم خەڵکی گوندی “کوران”ی سەر بە ناوچەی سۆما و برادۆست، لە مردن ڕزگاری بووە.


مانگرتنی گشتی وڵامێکی شیاو بە تاوانەکانی کۆماری ئیسلامی لە کوردستان\nبەیاننامەی ناوەندی هاوکاریی حیزبەکانی کوردستانی ئێران:\nبە هەڵوێستێکی شیاو و یەکگرتووانە بەرەوڕووی تاوانەکانی ئەو ڕێژیمە دەبینەوە!\nتیرۆر، دەستدرێژی و تاوانخوڵقێنیی کۆماری ئیسلامیی ئێران بەرامبەر بە گەلی کورد و ڕۆلە ئازادیخوازەکانی نەتەوەکەمان، بەردەوام و لە زیادبوون دا دەبێ، ئەگەر خەڵکی ڕۆژهەلاتی کوردستان و هیزە سیاسییەکانیان بە هەڵوێستێکی شیاو و وڵامێکی ددانشکێن بەرەورووی ئەو ڕێژیمە نەبنەوە. ئێمە لە ناوەندی هاوکاریی حیزبەکانی کوردستانی ئێران بە سەرنجدان بەو راستییە، داوا لە خەڵکی خۆڕاگر و بە هەڵوێستی کوردستان دەکەین ڕۆژی دووشەمەی داهاتوو، ١٩ی خەرمانان بە مانگرتنی گشتی، بێزاریی خۆیان لە نوێترین تاوانەکانی کۆماری ئیسلامیی ئێران رابگەیەنن. جارێکی دیکە بە نەهاتنەدەر لە ماڵەکانتان ، چۆلکردنی شەقامەکان و داخستنی دوکان وبازاڕ، نمایشێکی پڕ شکۆ لە بێزاربوون و "نا"گوتنی خۆتان بەو ڕێژیمە خوێنڕێژ و دژە کوردە، نیشان بدەنەوە. لە هەموو چالاکێکی ئازادیخوازی کورد لە نێوخۆی کوردستان و دەرەوەی وڵاتیش، داوا و چاوەڕوانیمان ئەوەیە بە هەموو توانای خۆیانەوە پشتی ئەم بانگەوازە بگرن و هەوڵی سەرخستنی بدەن.\nکۆمەڵەی شۆڕشگێڕی زەحمەتکێشانی کوردستانی ئێران،\nکۆمەڵەی زەحمەتکێشانی کوردستان،\nسازمانی خەباتی کوردستانی ئێران،\nحیزبی دیموکراتی کوردستانی ئێران،\nحیزبی دینوکراتی کوردستان.)\n١٨ی خەمانانی ١٣٩٧\n٩ی سیپتامبری ٢٠١٨


زانست گه‌یاندنی, ئایا رێكخراوی بازرگانی جیهانی (WTO) ده‌یگه‌یه‌نێت؟\nBasnews 03/01/2021 - 11:34 ئابووری/جیهان\nپێشنیاری وازلێهێنان له رێككه‌وتننامه‌ی لایه‌نه بازرگانیه‌كانی مافی خاوه‌ندارێتی فكری(TRIPS) له‌لایه‌ن هیندستان و ئه‌فریقیای باشوور و ئه‌ندامانی تر.\nله‌لایه‌ن بیاجێندرا ناڤنیت, بالیۆز و نوێنه‌ری هه‌میشه‌یی هیندستان له رێكخراوی بازرگانی جیهانی (WTO)\nپێشنیارێكی هیندستان و ئه‌فریقیای باشوور و هه‌شت وڵاتی دیكه, داوای له رێكخراوی بازرگانی جیهانی (WTO) ده‌كه‌ن بۆ لێخۆشبوون له ووڵاتانی ئه‌ندام له سه‌پاندنی هه‌ندێك له داهێناننامه‌كان و مافه‌كانی خاوه‌ندارێتی فكری (IP) دیكه به‌پێی رێككه‌وتننامه‌ی لایه‌نه بازرگانیه‌كانی مافی خاوه‌ندارێتی فكری(TRIPS) رێكخراوه‌كه كه ناسراوه به (TRIPS) , بۆ ماوه‌یه‌كی دیاریكراو. ئه‌مه بۆ دڵنیابوونه له‌وه‌ی كه مافه‌كانی خاوه‌ندارێتی فكری فراوانبوونی خێرای دروستكردنی ڤاكسینی كۆڤید-19 و چاره‌سه‌ركردنه‌كانی سنووردار ناكات. له‌كاتێكدا كه چه‌ند ئه‌ندامێك نیگه‌رانییان ده‌رباره‌ی پێشنیاره‌كه ده‌ربڕیوه, رێژه‌یه‌كی گه‌وره‌ی ئه‌ندامێتی رێكخراوی بازرگانی جیهانی (WTO) پشتگیری پێشنیاره‌كه ده‌كه‌ن. هه‌روه‌ها پشتگیری جۆره‌ها رێكخراوه نێوده‌وڵه‌تییه‌كان و ئاژانسه فره لایه‌نه‌كان و رێكخراوه‌كانی كۆمه‌ڵگه‌ی مه‌ده‌نی جیهانی وه‌رگرتووه.\nكاته بێوێنه‌كان كه هاوشێوه‌یان نه‌بووه پێویست به رێوشوێنی نائاسایی ده‌كات. ئێمه ئه‌وه‌مان له داخستنی توندوتۆڵ بینی بۆ ماوه‌یه‌كی دیاریكراو. وه‌ك ده‌ستێوه‌ردانێكی سیاسی, له كه‌مكردنه‌وه‌ی بڵاوبوونه‌وه‌ی په‌تاكه. سندوقی دراوی نێوده‌وڵه‌تی (IMF) له مانگی تشرینی یه‌كه‌می 2020 له بڵاوكراوه‌كه‌ی دا ده‌رباره‌ی ئاسۆی ئابووری جیهانی ئه‌وه روون ده‌كاته‌وه "...به‌هه‌رحاڵ , مه‌ترسی روودانی ئه‌نجامی گه‌شه‌ی خراپتر له‌وه‌ی كه پێشبینی ده‌كرێت هێشتا گه‌وره‌یه. ئه‌گه‌ر ڤایرۆسه‌كه زیندووبوویه‌وه ئه‌وا پێشكه‌وتنی چاره‌سه‌رییه‌كان و ڤاكسینه‌كان هێواشتره له‌وه‌ی كه پێشبینی ده‌كرێت, له‌گه‌ڵ دووركه‌وتنه‌وه‌ی كۆمه‌ڵایه‌تی نوێ و داخستنی توندتر" دۆخه‌كه وا ده‌رده‌كه‌وێت لێڵتر بێت له‌وه‌ی كه پێشبینی ده‌كرێت, ئێمه به‌رله‌وه 7% داهاتی ئابووریمان له‌ده‌ست داوه به بڕی زیاتر له 6 تریلیۆن دۆلاری ئه‌مریكی له سیناریۆی بنه‌ڕه‌تی پێشبینیكراو له ساڵی 2019. ئه‌مه واتای زیانێكه به‌بڕی زیاتر له 6 تریلیۆن دۆلاری ئه‌مریكی له كۆی گشتی داهاتی ناوخۆیی جیهانی. ته‌نانه‌ت رێژه‌ی 1% له باشبوونی كۆی گشتی داهاتی ناوخۆیی له سیناریۆی بنه‌ڕه‌تی پێشبینیكراو بڕی زیاتر له 800 ملیار دۆلاری ئه‌مریكی ده‌خاته‌سه‌ر داهاتی جیهانی, به دڵنییایه‌وه قه‌ره‌بووكردنه‌وه‌ی زیان داواكاری كه‌متری لێده‌كه‌وێته‌وه بۆ كه‌رتێكی ئابوری له‌سه‌ر حسابی وازلێهێنان.\nته‌نها ئاماژه‌یه‌ك بۆ به‌ده‌ستهێنانی ڤاكسینه‌كان و چاره‌سه‌رییه‌كان له كاتی گونجاودا وه‌ك یارمه‌تیده‌رێكی گه‌وره كار ده‌كات بۆ داواكاری بووژانه‌وه‌ی ئابووری. له‌گه‌ڵ سه‌رهه‌ڵدانی ڤاكسینه سه‌ركه‌وتووه‌كان, چه‌ند هیوایه‌ك له ئاسۆدا ده‌رده‌كه‌ون. به‌ڵام ئه‌مه چۆن به‌ده‌ستده‌هێنرێت و به‌رده‌ست ده‌بێت بۆ دانیشتوانی جیهان؟ پرسیاره سه‌ره‌كی یه‌كه ئه‌وه‌یه ئایا بای ئه‌وه‌نده ڤاكسینی كۆڤید-19 هه‌یه. هه‌روه‌ك شته‌كان ده‌رده‌كه‌ون, ته‌نانه‌ت گه‌شبینترین سیناریۆكان له‌مڕۆدا ناتوانێت ڤاكسینی كۆڤید -19 و چاره‌سه‌رییه‌كان به‌ده‌ستبهێنرێت بۆ زۆرینه‌ی دانیشتوان, له ووڵاته ده‌وڵه‌مه‌نده‌كان و هه‌روه‌ها ووڵاته هه‌ژاره‌كان له كۆتایی ساڵی 2021.\nگشت ئه‌ندامانی رێكخراوی بازرگانی جیهانی (WTO) رێككه‌وتوون له‌سه‌ر یه‌ك حساب كه پێویستیه‌كی به‌په‌له هه‌یه بۆ زیادكردنی توانای دروستكردنی ڤاكسینه‌كان و چاره‌سه‌رییه‌كان بۆ دابینكردنی پێداویستییه جیهانی یه گه‌وره و زه‌به‌لاحه‌كان. پێشنیاری وازلێهێنان له رێككه‌وتننامه‌ی لایه‌نه بازرگانیه‌كانی مافی خاوه‌ندارێتی فكری(TRIPS) ده‌یه‌وێت ئه‌م پێداویستییه جێبه‌جێ بكات له‌رێگه‌ی دڵنیابوون له‌وه‌ی كه به‌ربه‌سته‌كانی خاوه‌ندارێتی فكری نایه‌نه‌سه‌ر رێگه‌ی ئه‌م زیادبوونه‌ی توانای دروستكردن.\nبۆچی ئه‌م نه‌رمییانه‌ی كه هه‌ن به‌پێی رێككه‌وتننامه‌ی لایه‌نه بازرگانیه‌كانی مافی خاوه‌ندارێتی فكری(TRIPS) به‌س نین؟\nئه‌م نه‌رمییانه‌ی كه هه‌ن به‌پێی رێككه‌وتننامه‌ی لایه‌نه بازرگانیه‌كانی مافی خاوه‌ندارێتی فكری(TRIPS) گونجاو نین چونكه ئه‌مانه دیزاین نه‌كراون بۆ ره‌چاوكردنی په‌تاكان. مۆڵه‌ته به‌زۆره‌كان به‌پێی ووڵاتان به‌پێی كه‌یسه‌كان ده‌رچوونه و به‌پێی بنه‌ماكانی به‌رهه‌مه‌كان, له‌كاتێكدا هه‌ر یاسادانانێكی رژێمی خاوه‌ندارێتی فكری ده‌بێت مۆڵه‌ته به‌زۆره جیاكان ده‌ربكات , به شێوه‌یه‌كی پراكتیكی به‌دیهێنانی هاوكاری له‌نێو ووڵاتان زۆر قورسه. له‌كاتێكدا ئێمه هانی به‌كارهێنانی نه‌رمێتی لایه‌نه بازرگانیه‌كانی مافی خاوه‌ندارێتی فكری(TRIPS) ده‌ده‌ین, هه‌مان شت جێبه‌جێكردنی زۆر قورسه و كاتێكی زۆر ده‌خایه‌نێت. به‌مه‌ش, ته‌نها به‌كارهێنانیان ناتوانێت له‌كاتی گونجاودا به‌ده‌ستهێنانی ڤاكسینه‌كان و چاره‌سه‌رییه‌كان ده‌سته‌به‌ر بكات. به‌هه‌مان شێوه, ئێمه پێشكه‌وتنێكی هانده‌رمان نه‌بینیووه له كۆی گه‌یشتن به ته‌كنه‌لۆژیای كۆڤید-19 ی رێكخراوی ته‌ندروستی جیهانی (WHO) یان ده‌ستپێشخه‌ری C-TAP كه هانی به‌شداریكردنی خۆبه‌خشانه‌ی خاوه‌ندارێتی و فكری و ته‌كنه‌لۆژیا و داتاكان ده‌دات بۆ پشتگیری كردنی هاوبه‌شیكردنی جیهانی بۆ زیادكردنی دروستكردنی به‌رهه‌مه پزیشكییه‌كانی كۆڤید-19 و مۆڵه‌ته خۆبه‌خشه‌كان, ته‌نانه‌ت ئه‌گه‌ر هه‌شبن به‌ڵام به‌نهێنین . مه‌رجه‌كانیان رۆشن و شه‌فاف نین. مه‌وداكانیان سنووردارن بۆ بڕی دیاریكراو یان بۆ گروپێكی لاوه‌كی له ووڵاتان, له‌به‌ر ئه‌مه, هانی هه‌ستی نه‌ته‌وایه‌تی ده‌ده‌ن زیاتر له هاریكاری نێوده‌وڵه‌تی.\nبۆچی پێویستیه‌ك هه‌یه بۆ تپَپه‌ڕاندنی ده‌ستپێشخه‌رییه‌كانی ئێستای هاریكاری جیهانی؟\nده‌ستپێشخه‌رییه‌كانی هاریكاری نێوده‌وڵه‌تی وه‌ك میكانیزمی COVAX و گوڕپێده‌ری ACT نه‌گونجاون بۆ دابینكردنی پێداویستییه زه‌به‌لاحه‌كانی 7,8 ملیار كه‌س.\nئامانج له ده‌ستپێشخه‌ری ACT-A بریتی یه له كڕینی 2 ملیار ژه‌مه ڤاكسین له‌گه‌ڵ كۆتایی ساڵی داهاتوو و دابه‌شكردنیان به‌شێوه‌یه‌كی دادپه‌روه‌رانه له جیهاندا. به رێجیمه‌كی دوو ژه‌می, هه‌رچۆنێك بێت, ئه‌مه ته‌نها 1 ملیار كه‌س داده‌پۆشێت. كه ئه‌مه مانای ئه‌وه‌یه كه ته‌نانه‌ت ئه‌گه‌ر ACT-A به‌ته‌واوه‌تیش پاره درا (تمویل) و سه‌ركه‌وتوو بێت, كه ئه‌مه كێشه‌كه نی یه له حاڵی ئێستادا, ئه‌وا بای ئه‌وه‌نده ڤاكسین نی یه بۆ زۆرینه‌ی دانیشتوانی جیهان.\nله‌ماوه‌ی چه‌ند مانگه‌كانی سه‌ره‌تای ئه‌م په‌تایه‌ی ئێستا, ئێمه بینیمان كه ره‌فه‌كان به‌تاڵ كران له‌لایه‌ن ئه‌و كه‌سانه‌ی ماسك و ئامێره‌كانی پاراستنی كه‌سی و پاككه‌ره‌وه و ده‌ستكێش و مادده سه‌ره‌كیه‌كانی ڤایرۆسی كۆڤید-19یان ده‌ستپێگه‌یشت, ئه‌و ماددانه‌ی كه ته‌نانه‌ت ده‌ستبه‌جێ پێویستیان پێ نه‌بوو. له ئه‌نجام دا نابێت هه‌مان شت رووبدات بۆ ڤاكسینه‌كان, جیهان توانی دروستكردنی پێویستییه‌كانی كۆڤید-19 چڕ بكاته‌وه چونكه به‌ربه‌ستی خاوه‌ندارێتی فكری بوونی نی یه كه رێگه بگرێت له‌مه. له ئێستادا, ئێمه پێویستیمان به هه‌مان كۆكردنه‌وه‌ی مافه‌كانی خاوه‌ندارێتی فكری و لێزانین و كارامه‌یی هه‌یه بۆ زیادكردنی دروستكردنی ڤاكسینه‌كان و چاره‌سه‌رییه‌كان, كه به‌داخه‌وه تا ئێستا نه‌هاتووه, ئه‌مه‌ش پێویست به وازلێهێنان ده‌كات. ئه‌مه په‌تایه‌كی نائاسایی یه, یه‌ك جار له ته‌مه‌ندا كه هاریكاری چه‌ندین خاوه‌ن پشكی كۆكرده‌وه. زانین و كارامه‌یی زانایان و لێكۆله‌ران و شاره‌زا و پسپۆرانی ته‌ندروستی گشتی و زانكۆكان یارمه‌تی هاریكاریان دا به‌درێژایی ووڵات و پاره‌دانی گشتی زه‌به‌لاح كه پێشكه‌وتنی ڤاكسینه‌كانی ئاسان كرد له كاتێكی پێوانه‌یی دا و نه‌ك ته‌نها خاوه‌ندارێتی فكری.\nپێشنیاری وازلێهێنان له رێككه‌وتننامه‌ی لایه‌نه بازرگانیه‌كانی مافی خاوه‌ندارێتی فكری(TRIPS) وه‌ڵامدانه‌وه‌یه‌كی گونجاو و به‌مه‌به‌سته بۆ حاڵه‌تی ناله‌باری نائاسایی ته‌ندروستی گشتی كه ئه‌مڕۆ جیهان رووبه‌ڕووی ده‌بێته‌وه. ئه‌م وازلێهێنانه باشه له‌نێو به‌نده‌كانی مادده‌ی نۆیه‌می رێككه‌وتننامه‌ی مه‌راكش كه رێكخراوی بازرگانی جیهانی WTO دامه‌زراند. ده‌توانێت یارمه‌تیده‌ر بێت له‌وه‌ی كه ژیانی مرۆڤ له‌ده‌ست ناچێت به‌هۆی ده‌سپێگه‌یشتن به ڤاكسینه‌كان له‌كاتی خۆیدا. په‌یڕه‌وكردنی وازلێهێنانه‌كه هه‌روه‌ها متمانه‌ی رێكخراوی بازرگانی جیهانی WTO دووباره داده‌مه‌زرێنێته‌وه و ئه‌وه پیشان ده‌دات كه سیسته‌می بازرگانی فره‌لاكان ده‌بێت په‌یوه‌ندیدار بێت و ده‌توانێت به‌دیبهێنرێت له‌كاتی قه‌یرانه‌كاندا. ئێستا كاتی ئه‌وه‌یه كه ئه‌ندامانی رێكخراوی بازرگانی جیهانی WTO ره‌فتار بكه‌ن و وازلێهێنانه‌كه په‌یڕه‌و بكه‌ن بۆ رزگاركردنی گیانه‌كان و یارمه‌تی ئابووری بدات له‌گه‌ڕانه‌وه بۆ سه‌ر رێڕه‌وی بوژانه‌وه به‌خێرایی. له كاتی به‌رده‌ستكردنی ڤاكسینه‌كان, ئه‌مه تاقیكردنه‌وه‌یه‌كی زانستی بوو كه وای كرد به‌رده‌ست بێت به نرخی گونجاو كه ئه‌مه‌ش ده‌بێته تاقیكردنه‌وه‌یه‌ك بۆ مرۆڤایه‌تی. مێژوو ده‌بێت ئێمه‌ی له‌یاد بێت به‌هۆی به‌رزترین پۆلێنكردن "AAA rating" . واتا بۆ به‌رده‌ستی و ده‌ستپێگه‌یشتن و نرخی گونجاو بۆ ڤاكسینه‌كانی كۆڤید-19 و چاره‌سه‌رییه‌كانی و نه‌ك بۆ یه‌ك پۆلێنكردنی تاك " A rating" ته‌نها بۆ به‌رده‌ستی. نه‌وه‌كانی ئاینده‌مان كه‌متر له‌مه‌یان شایسته نییه.\n*ئەم بابەتە لەسەر داوای كونسوڵخانەی هیندستان لە هەرێمی كوردستان وەك خۆی بڵاو كراوەتەوە.